Ajhualan dari bengko aria bisa e model mukka' toko otabe bisa lebat pesenan. Misalla enga' usaha nase' kotak otabe roti. Lebat pesenan ben ta' parlo mukka' toko la nyaman. Jhajhan se e jhual misalla ta' pera' roti, tape enga' jhajhan pasar ye lemper, onde-onde otabe macemma ghuringan. Ta' parlo nyewa, mun kasoh ye kare tedung e bengkona dhibi'. Listrik ben aeng ye langsung dari bengko. Tambeh nyaman jhajhanna ben mode regghena, tambeh bannya' oreng se melle. Maseh kennenganna cope' ben benni pengghir jhalan, ye bhakal esare. Bede pole kaontonganna ye mun ojhen, terro notopa langsung ben istirahata ye langsung bhai la nyaman, ta' emok.


Tang bapak riyah asesor akreditasi otabe oreng se etugasagih deri pemerenta gebey ngenilai akredutasi khusussah sekolaan. Tang bapak riyah asesor akreditasi sekolaan SD ben MI. Biasanah setaon riyah acaranah sekalean, tapeh bennyak SD otabe MI se kodhu eyentaren gebey enilai. Salah settong data se ebutohagih data foto. Deri lambek tang bapak mon entar akreditasi mesteh nyoro guru dek kassah se motoagih terros esoro kerem hasellah. Mangkanah jiyah kannghuy akreditasi se setiyah tang bapak terro moto dibik, setiyah tang bapak terro melleh HP se andik kamera genteng. Polanah tak andik bektoh bennyak tang bapak melleh HP neng konter ben nyareh HP se argenah tak pateh larang tapeh andik kamera genteng, tang bapak  pas melleh HP Oppo A5 2020 se kameranah terang ben genteng.


Nanas aslinah tombuwen deri Amerika se bisa odik neng negereh tropis misallah Indonesia. Nanas bennyak le etanem neng Indonesia ben buenah sereng bedeh neng osom apabein. Argenah nanas sekilonah jughan ngode. Nyatanah ngakan nanas bennyak andik manfaat se beccek gebey bhedhen misallah andik vitamin C ben antioksidan se teggih gebey ajegheh dek kesehatten bedhen. Rassanah nanas se manes semmo pakak riyah bisa gebey penyakek tabuk, mual bik ngota jughan mangkanah tak beccek mon ngakan nanas benyyak ben sereng gelluh. Menangkah nanas se ngode egebey obet tambena amandel, caranah nanas riyah e jus gebey nom-enoman. Mayuh ca-kancah mon terro andik bhedhen se sehat bisa ngakan otabe ngenom jus nanas deri setiyah, keng engak'en jek bennyak gelluh.


Cara ghebey kennengan wisata se ghitak benyak oreng taoh dhedhi rammih. Sittong, ghebey video se bhegus dheri kennengan wisata aruah se essenah apa se menarik ben unik dheri kennengan dissa'. Videonah bisa molaeh dheri cara entar kadhissa'. Se ka duwe', upload ning media sosial ben berri' hastag se sesuai misal hiddengemmalang. Samarenah ruah, mon terro sajhen benyak, onjheng influencer se terkenal ning daerah dissa' ghebey posting ben liburan ning kennengan ruah. Maken benyak influencer se posting, samaken benyak kiyah oreng se bhekal taoh mon bedeh kennengan wisata anyar ben ghitak benyak oreng taoh. Biasanah sajen benyak oreng, mon tak ebherengi moso pengelolaan se bhegus, oreng bhekal ceppet bhusen.


Mangghang dari tomang lakar laenan rassana. Bauna ta' pate nyengnga'. Laenan dhingla epagghang ngangghuy kompor. Reng Madhura pagghun ngoca' mangghang maske jhuko'en eyobbhar neng kompor. Mangkana rassana se ta' pada areya, bannya' oreng se kadhang ghi' nyare badana tomang. Ma'le jhuko' se epangghang areya ta' legghis potton. Neng tomang ta' kera abau gas. Mon neng kompor, ya pagghun abau gas. Coba kake mangghang jhuko' maddhai. Jhuko' maddhai arowa maske epada'ramma'a bhai pagghun nyaman. Keng lebbi nyaman lakar dhing epagghang ka tomang. Rassana laen. Pas campor bi' kecap se eberri' cabbhi. Du nyaman ongghu rassana. Mon epangghang ka tomang areya bisa dhaddhi jhuko' jiya bisa eyandhu pan-barampan are.


McD ariyah salah sittong se andik ide dhe' adheen aghebey layanan Drive Thru. McD aghebey kampanye #BedaRodaSatuJalur. Kampanye ariyah emaksod aghi aberrik sosialisasi dhe' masyarakat mon kabhi kendaraan olee messen ning Drive Thru McD. Sebenyak e terap aghi masyarakat, Drive Thru riyah e songghuin ghun se andik mobil se bisa angghuy. Dheri kampanye riyah McD terro aberrik taoah ka benyak oreng mon kabbhi kendaraaan roh senyatanah bisah. Molaeh dheri motor, bajay sampek becak. Kampanye ariyah e bherengih moso kampanye se lain, #AntarAkuKeDriveThruMcD. Kampanye #AntarAkuKeDriveThruMcD ngajek oreng se ngangguy ojek onlen ghebey messen aghi driver rah kiya ngangghuy promo 1 ropia.


Odi' atatangngha ya riya odi' se penting ghebey abe' dhibi'. Maseh neng kotta tepa'na mun e daerah perumahan padena odi' se ta' kenal ka tatanggha, padahal aslina ye bede kiya tatanggha maseh ta' ce' raketta hubunganna. Mangkana bede se ngoca' odi' neng dhisaan riya lebbih nyaman otabe e pengghiran kotta lebbih nyaman kiya. Bannya' tatanggha ben kondisi alamma gi' seggher ben bhagus. Mun neng tengah kotta riya seppe tade' tatangghana. Tape ye nyaman ta' sompek. Mun bede pa apa neng kotta angghuy teknologi, mun dhisaan kan kompak orengnga. Tatanggha langsung sekat nolong kiya. Apapole reng Indonesia riya orengnga bur lebur. Nyaman ca'na oreng luar mun bede neng Indonesia. Alamma bhagus, orengnga ye gus bhagus kiya.


La bannya` oreng tao mun manfaat ngakan sayur ruwa ghebey kesehatan. Salah settongnga kesehatan kole`. Oreng ngakan sayur riya ka kole` bisa dhaddhi mulus ben cokop lembab, ta` kerreng. salaenna jeriya ghebey abe` dhaddhi awet ngode. Tabhukte mun oreng jarang ngakan sayur biasana etemuaghi kerutan e mua ben kole`na. Contohna mun loka panengga talabu, ekenning benda se tajahm otabe ekekke` rengngi` begh sara beresse. bekas lokana sara se elanga, bisa sampe` taonan. Sampe` kodhu oreng se ta` senneng sayur kodhu nginum suplemen se mengandung sayur ben buah, ma` le kandungan vitamin ben mineralla bisa terpenuhi sesuai kebutuhan. sayang kan mun ta` abiasaaghi ngakan sayuran bhan are?.


Es teh manes otabeh teh manes angak enoman nekah padeh saenah manabih eyenom kelaben bektoh secek passeh, misalkan manabih tenga are tepak bektoh panas ruwah. Aneng manabih dek selokkasokan enoman nekah caepon bisa medeteng batok sareng pilek mangkanah benyak se kasonan ben lok kasokan de enoman es teh manes panekah, manabih teh angak penekah caepon oreng benyak nekah bisa ekagebey tambenah reng oreng se masok angen. Teh manes bisa e yenom ecampor obet cair makle beden jen angak. Gempang mun agebeyah teh manis. Settong, siap aghi teh, gule, aing, es batu. Kedua, andhel aing sampe ngalkal pas tottak ke gelas sebedeh teh bik ghuleh pas gheluy. Terakhir berik es batunah.


Kadhinapah carannah kita sopajha bisa ajhaga kamera neka bisa daddhi sae ban tak rosak. Cara se pertama neka, kodhuna sampeyan jha' sampe' kennengen becca napah pole neka ojhen jaruah, deddhi kodhu jhaga cermen neka sopajha lok rosak ben den beden aghin. Se kaduwa' engghi paneka jha' sampek kenneng dhumpak, melanah ka'dhinto bisa mabesah dha' kamera. Manabi kamera neka besa lok kengeng e pabeccek pole ban mlarat jaruah bisannah. Enggghi anapah manabi nak kanak fotografer neka duh cek sarannah abadhi kamera ban ajhaga sarah jaruah. Saenggha sampeyan kodhu onengen mela dhari paneka manabi ghaduwan paponapah lakar kodhu sempen pe sae parjughan.


Kasennengan ruwa aslina mun bisa ye se bannya` manfaatta. Tape ta` bisa epongkere. Nyamana manossa mun la kadhung senneng ka bharang apa bhai ye ta` bisaan lah. Pera` mun terro ka bharang apa bhai kodhu se endi` manfaat. Jhe` ye ruwa ghebey abe`na dhibi` otabe oreng laen. Saenje`na dhaddhi oreng kodhu bermanfaat neng dunnya, aruwa sabhagus-bhagussa oreng odi`. Mun tade` manfaatta pas ta` menghasilkan bharang se bede nilai ghunana ye jhe` lakone. Mun pera` sakadher kasennengan biasa ye lakoni pas bakto kosong e luar kalakoan. Misalla tedung. Tedung dhaddhi kasennengan ye jhe` re saare tedung malolo pas ta` alalakon sakale. Olle tedung misalla pas prei alako, ye ta` masalah tedung saare bhanteng tade` se alarang.


Ta` arapa mun akanca ben sapa bhai olle, tape mun kanca se ce` semma`na nyare se bhagus kalakoan ben imanna. Mun la abe` iman riya kuat, jhe` ngajhagha oreng se korang bhagus imanna ka se Kobasa ye mara ajhag, pokokna abe` ta` epengaruhi. Ben pole ye kan bede oca` se nyebbhut mun kanca ben buku ye ruwa bharang se nentuaghi odi`na abe` dhibi` ka ade` ben cara mekkerra abe`. Kanca ye pade ben lingkungan, mun bhagus ye 99% bisa tanoro` bhagus, mun jhube` ye 99% kiya bisa dhaddhi jhube`. Mangkana para reng tua sateya kodhu lebbih perhatian ka anakna sapa bhai se dhaddhi kancana, jhe` terlalu e kekang, tape santai ben pagghun e kontrol pergaulanna anak molae kene` ye sampe` raja.


Lastarennah a bhejeng sobbhu ban ampon ret beredhen biasannah kulah lakaran nyo'on ka sakobesah ghebey menta settong se kulah terroen ban pasteh neka e kabhulin ban lopot pastenah. Bhakto jaruah, kulah terro ngobangah hp se eka' dhimmah kulah parloen ban kulah sennengen sebab kulah lakaran lok ghauwan hp anyar ban canggih akadhi oreng laen jaruah. Lajuh dhari paneka, kulah enga' dhabunnah guruh kulah manabi terro apah bein cokop aduweh ban a sholawat pabannyak tor jha' kalep ka sakobesannah neka ghebey dhuweh se lanjhang ban mentah apah pangaterronnah. Olle sebhulen kulah adhuweh ternyata engghi ongghu tretan, kulah olle hp anyar ban neka lakaran model se paleng kulah sennenge.


Samangken bannyak nak kanak ngodeh jareah lok ghellem manabi awel juwel dha'ih. Kalabhan hal neka tantonnah lakar lok dhari bakaddeh otaba apah bhein, tapeh dhari neat se ekaterroen. Bannyak sarah oreng se lok taoh ka pasar namong neka ghellem wel juel sebab neka terro ajherreh lebbhi kadhiapah carannah neka olle penghaselan. Melanah manabi dhagang neka sala settong penghaselan se lok nanto, namong cokop rajeh ruah ollennah. Lok coman jareah, sampeyan cokop bedeh neng roma ban manfaat aghin apah se bedeh neng romanah sampeyan akadhi misallah hp se eka'dhimmah sampeyan bisa daddhi reseller ghellun manabi wel juelleh lebhet medsos otabah lebhet promosi dhari colo'na oreng.


Neng lapangan ebbal raja. Neng pengghir bada jhalan se tanana abarna mera ban bada ris-gharissa keya. Tana abarna mera se bada gharissa ajiya lebar. Okoranna alengleng lapangan ebbal se raja ajiya. Neng are jiya, bada lomba lonca' tegghi. Lonca' tegghi ajiya ngangghuy perreng lanjhang. Lonca' tegghi ajiya biyasana etoro' bi' oreng se andi' bhadhan tegghi. Pemaen se nomor tello', se bada neng dadana ajiya la yap-seyap aberka' ban la seyap alonca'a. Marena aberka' santa' ce' santa'en sambi negghu' perreng lanjhang, pas marena lebat dari bates perreng se malang, ta' taona pemaen se andi' nomer tello' ajiya talembhas. Biyasana ambuna arowa, ambu ka kasor se lembu, se bada neng ghar-ghaggharra oreng alonca'. Pemaen se andi' nomer tello' ajiya ghaggharra ka beddi. Tana mera. Se nyama soko ajiya langsong potong. Tolghes. Bannya' oreng acerreng polana ta' kowat ajhelling kabada'an jiya. Dara bannya' kalowar dari bhadhan laenna keya.


Sepak takraw ajiah jenis pede campuren deri bal bik voli, e maenaghi neng lapangan gandanah badminton, ben pemaennah lok olle nyeddhing bal bik tanang. Ghebey masyarakat Indonesia, sepak takraw tentoh le lok asing pole. Keng ghik bedeh sebegien oreng se ghilok paham maenan se sittong riah. Bennyak kiah seghik ngerassah sossa ghebey amaen jiah. Ajiah amarghe teknik maennah sepak takraw se cek sossanah ghebey e lakonen. Ghebey informasi, sepak takraw jiah cabang pede maenan bal rajeh. Maenan sepak takraw ngangghuy bal se e ghebey deri rotan. Maenan riah e maenaghi bik 2 tim, e dimmah sing maisng tim keng e esse'en bik 3 oreng.


Caranah massak gengan bayem, ariyah pertama melleh otabe siapagih bayam, potong kalak deunnah, terros kombik beng pote ben beng temor  tellok megghik. Makle nyaman kombik jughan konceh, mon mareh becco kabbi bahan gellek jiyah. Slanjuttah kellah aeng sampek massak ngalkal, mon mareh ngalkal masokagih beng pote, beng mera ben konceh gellek, dentek sampek beunah ro'om. Slanjuttah pas ceburragih bayem se mareh ebecco, pas tambahen buje ben masako diddhik makle seddhek, rassaen mon rassanah le pas geluy sekejjek gengannah, pas bisa eangkak. Gengan bayem pas bisa ekakan bik nasek. Mon massak gengan bayem riyah lok nagghin adentek abit, polanah bayem riyah deunnah tepes deddhi cepet matengah.


Tokoh keagamaan riyah benni ghun kyaeh otabeh ustad se lakoh aberik ceramah dakwah ka masyarakat. Toko agama riyah termasok sala sittongah guruh. Dhelem islam, ghuruh riyah e sebbhut Ustad ghebey se lakek ben Ustadah ghebey se binik. Ustad ben Ustadah riyah tak aberrik caramah ke reng-oreng, tapeh bisa kiyah ngajherin ngajih ben ngajher ning sakolaan. Benyak oreng biasanah cek sopan ben ngarghei sarah ka kiyaeh, tapeh guruh otabeh ustad ben ustadah riyah kodduh e homadhin kiyah, kodduh e arghein kiyah padeh moso ka kyaeh otabeh ka ustad se lakoh a ceramah ning masjid. Ustad ben ustadah riyah padeh moljenah moso kyaeh.


Bedenah penyakek corona riyah pas bennyak film se etaberagih neng aplikasi onlen. Contonah netflix, netflif riyah aropaagih aplikasi se nyediagih tegguen film otabe serial gebey oreng se mareh langganan deri bennyak macem negereh. Mon terro andik otabe jelling film deri netflix riyah kodhu langganan ben majer gelluh bisa perbulen otabe pertaon. Kelebbihan negguh film neng netflix riyah polanah bennyak pelehan film deri negereh laen lok kaden neng TV otabe bioskop, pas bisa etegguh sekareppeh orengah. Caranah negghuh film neng netfilx  mon terro gratis lok majer gelluh riyah, pertama kodhu install gelluh netflix neng HP nah. Marenah terinstall, pas gebey akun anyar bik memasok email anyar, slanjuttah pele pilihan "free trial" artenah coba gratis. Netflix gratis riyah keng sampek tellok polo areh, sebelunnah bektonah tadek bisa e nonaktifagih akunnah makle tak kenneng tanggungan majer. Mon mareh e pasang netflix, pas bisa molaen sareh film se terro etegguh.


"Alpukat riah proteinnah bhagus, bedeh kandungan lemak ghebey jantung kiah. Cara ngakan alpukat se sehat kadik apah? Jhek berrik ghuleh, jhek berrik kental manes. Kakan kadik riah (aplukat tok) ghebey ghu-lagghu sarabhen. Ngakan kadik riah ghu-lagghu sabbhen areh, hedeh bisa sehat, otakkeh hedeh sehat, pembuluh derenah hedeh kiah sehat. Ariah nyamanah tajhin alpukat (alpukat e ancoen). Masya Allah, riah sombher asam amino se paleng beccek. Selaen jiah bedeh kiah maddhu, kormah (ngandung asam amino). Mode njek riah? Saongghunah mode seh. Alpukat Rp5000 olle njek sittong? Olle. Bubur ayam? Lebbi larang setiah. Dheddhih mon bedeh oreng ngocak odik sehat larang kocak eng sapah?" kocak eng dr. Zainul Akbar.


Engkok andik tretan se agamanah jiyah kristen. Tang tretan riyah ajiyah sepoponah tang mamak, deddhi mon bik engkok riyah budhe. Budhe riyah lakar deri abit le sakek, margenah lakar le tuah kiyah ben andik penyakek jantung. Sakek'en riyah sereng ongat tapeh lekkas beres kiyah. Budhe riyah maggih kristen dibik neng keluarga rajenah tapeh paleng rajin abhejheng neng greja ben areh Minggu. Magghih sakek, kadheng budhe riyah pagghun mangkat dek greja. Mon bedeh kesempatden bektoh kosong kiyah budhe sereng mecah alkitab otabeh kitab injil, ketab soccenah oreng kristen. Tang budhe riyah bisa kristen margenah norok lakenah se oreng kristen kiyah, aherrah sampe dek anak'en kabbhi kristen. Mon ben areh Minggu, keluarganah budhe riyah mesteh neng greja gebey aduweh, kabbhi taat abhejheng.


Mon a pede neka lakaran nyareh se ghampang ban nyasoai aghin sareng kabutoannah bhik dhibi' edheng. Manabi kulah ghi biasannah jareah lakaran nyelling ghellun keadaannah kulah nottodhin napah bhunten maabi le melleh lat alat pede otabah alat olahraga jareah. Jha' sampe' ngalebbiin bhetessan ban wang muang pesse. Kalabhan dhari paneka, kulah biasannah neka noles apah se e ka parlo. Contonnah, misallah kulah terro a lariah, se paleng penteng dhari lari jareah napa ? Oh, misallah neka sepatunnah se sae ban nyaman manabhi ghebey lari. Lok parlo meleh klambih ghebey lari, cokop ngangghuy sebedennah ban senyamannah manabi sampeyan terro a lariah.


Buwe nomer tellok se aghunah ghebey kasehaten jantung ajiah pacek. Buwe riah andik kandungan xeronin, vitamin, ben mineral penting se bisa mabeccek fungsinah bhedhen. Menarik eng pole, pacek kiah bennyak kandungan antioksidan se bisa ngelebaraghi saluren pembuluh dere se sempit. Bik bhasa laennah, jantung kiah lok mesteh alakoh ekstra ghebey ngompa dere. Selanjutteh ajiah buwe magghis. Atorok dek beberempah penelitian, kolek mangghis (benne dheghingah) andik manfaat se bhagus ghebey jantung. Kolek mangghis se mareh e ekstrak andik kandungan zat xanthones. Zat riah ghebey antioksidan super se bisa ngebhentoh ghebey ngobhetin penyakek jantung. Xanthones e ra-kerah bisa ngorangen tompok'an lemak ben ngelebaraghi pembuluh dere.


Sampeyan kodhu onenge kalabhan neghara kita jareya pastinnah neghara kapulauan se ghaduwan bannyak sarah budhaja e sateap kennengan otaba dhisah. Cereta cereta rakyat otaba asal usullah ka'dhinto bisa madhi aghin sala settong cara sopaja Indonesia ghaduwan bannyak cereta se e ka'dimmah Lok Coman e tengale sareng masyarakat lokal bisaos namong oreng loar jughan bisa ngaonenge. Careta rakyat ka'dhinto Lok Coman daddhi careta biasa, namong ghaduwan makna tir pangajharan sopajha kita bisa oneng se lebbhi sae pole. Kabadhaan careta rakyat neka bisa daddhi sala settong hal se patot e sokkoren kabadhaannah kita daddhi WBI se ghaduwan bannyak ropannah. E arep aghin ka sadhajana nak kanak ngodeh bisa oneng tor aberrik taih kabsadhajab oreng.


Brokoli engghi ka' dhinto sayuran sehat se ghaduwan kandungan serat e tengghi. Brokoli ka' dhnto termasok tombuen se e kategoriin ka golongan gubis. Asallah epon dhari Laut Tengah ban ampon badha e masannah Yunani Kuno sabbhan. Masok ka Indonesia saketar taon 170 an deiyeh lah ban daddhi panganan favorit pokok eng. Se paleng sae ka'd hintoh salaen ghaduwan kandungan serrat sareng vitam c, brokoli jughan ghaduwan kandungan senyawa glukorafanin se ngaropaaghin anti kanker sulforafana. Pokok na kandungannah epon bhagus ghabay pencegge'en ka panyaket kanker se mrenges jaruah. ban pole ghi, ternyata manfaat ghabay kecantighen jughan bisa. Namong, manabi manfaat ghabay kecantighen ka'dhinto ghi' lok e kennal bettul sareng masyarakat.


Buah naga iya riya buah se barnana merah begh ungu. Aslina dari naghara Meksiko, Amerika Selatan ben Amerika Tengah. Tape sateya buah naga la e budidayaghi e beberapa naghara termasuk Indonesia. Mun neng Indonesia umumma barna dhaghingnga merah, tape bede kiya sakone` ye ruwa dhaghingnga pote. Bentuk luarra buah naga ria terdiri dari akar, bhungka, duri, kembhang ben buwana. Salaenna ruwa, buah naga tekstur buwana pade ben buah kiwi polana bighina se celleng ye ghurih. Dhaghing buwana karassa begh manis ben endi` kandungan kalori se rendah. Bighina buah naga rassana beg pedes, ngakanna kodhu ebharangaghi bi` dhaghingnga, tape kodhu ekunyah, panennga sara ecerna bi` bhadhan. Paleng nyaman ekakan langsung otabe e jus.


Salaen alat musik Balungan, Badha alat musik se maghabay lesseh Mon amaen musik karawitan. Alat musik jareya nyamannah Klenthem. Manorot kaula neka cokop mlarat jughan ban kodhu ghaduwan feeling se koat. Melannah a maen sala settong alat musik se anyamah Balungan jareya aesse badha 8 notasi dhari Doremi fasolasi do. Nah, dhari 8 notasi paneka biasannah kita ajhar ghellun cara nottok epon akadhi napah, cara masok ka lagu akadhi napah cara ambil ambal akadhi napah. Tapeh dhalam alat jareya sampeyan paneka nottogeh jyah badha jedannah jaruah, daddhinlok asal nottok. Manabi Balungan la mareh neng notasi akher baru klenthem jareyamasok tape neng posisi notasi awwal daddhi monyennah ngangghuy feeling ban perasaan ongghu.


Bhan ghulagghu, bakto ghi' kene' engko' aberka' ka dajana roma. Neng daja engko' bisa ngalebadhi pasar se bada neng dhisa. Neng ghir-pengghir rowa bannya' reng awal-jhuwwal. Molae dari jhajhanan pasar, ghangan, wa'-buwa'an, rap-porap, nase', ban enoman. Samarena dari lari, engko' biasana nyandher ka tokang nyelleb ennyor. Biasana tokang nyelleb ennyor jiya tao, badana engko' neng ada'en atanda terro menta'a aengnga ennyor. Napa dayya, aengnga ennyor jiya pagghun ebuwang keya. Make menta'a saebbak, pagghun eberri'i. Enoman jiya dhaddhi tang neng-sennengan molae ghi' kene'. Pas sajjhek bannya' na'-kana' se nyandher, engko' kadhang ta' melo. "Du tada' la cong. Ekala' kancana bi'ghuru." Cacana Anom se anyama Asmat.


Ghebey oreng se alakoh bhen areh dheri Senin sampek Jumat, alakonih hobi kaddheng abek malarat. Ghun andik bekto Sabtoh ben Minggu. Ajiyah pole mon tak males kaluran. Mon la alakoh Senin sampek jumat, biasanah Sabtoh ben Minggu sengkah se kaluarrah. Maskeh sengkah, a luangaghi bektoh sehareh dhelem sabulen riyah bhegus ghebey kasehadhen mental. Polanah andik ebktoh ghebey alakonih hobi riyah, aberrik bektoh dhek abek dhibik ghebey neng-senneg kadhibik. Mon can oreng jheman satiyah istilannah reh Me Time. Mon bisa teratur aberrik bektoh ghebey me time samingguh sekalian, otabeh sabulen sekalian la bhegus efek ghen ghebey abek. Mon apangrasah tak andi hobi, aghuy bekto me time ghebey nonton film ben dung-tedungan ye tak rapah kiyah.


Bada kakanan se ghun bada neng dhisa Bharu, Mekkasan. Kake paleng lamare ngakan. Nyamana pentol ghipe'. Biasa pentol ghipe' jiya ekakan bi' cengi se lamare ecampor acan ban mennya'. Keng engko' ta' senneng ka pentol ghipe' jiya. Rassana ames. Polana ekaghabay dari teppong ecampor jhuko' tase'. Mon bannya' ghallu jhuko tase'en, dhaddhina pentol ghipe' jiya ames. Pentol ghipe' laenan ban pentol biasana. Mon pentol biasana dhaddhi bukkol. Mon pentol ghipe' dari bukkol, epadhaddhi tepes senga' krepe'. Keng ghun lemmes. Kadhang mon na'-kana' ro'-ero'an, pentol ghipe' areya pagghun bada. Ghabay na'-ghenna' salaen bada bhalungka', pao, kates, ban karepe'. Mon ekakan bi' nase' cora' ta' kera nyaman. Polana banne pasanganna.


Bingong ghi manabi ngadeskripsiaghin rassah sennengah nengale film ka'dhinto. Manabi sampeyan oneng film jadul neng Indonesia se pemainnah neka ampon la daddhi seniorrah samangken. Salah settongah film Suzana, Dono Kasino Indro ban SE laennah. Samangken kabadhaannah la ampon Lok ekeding pole sareng masyarakat napah pole nak kanak ngodeh samangken. Padahal film lambannah nekah dhur ledhir ban kessan masa lalun nah neka ghi' egerassah sareng efek kamera se epancarraghin. Duh pokok eng sensasinnah laen. Kabadhaannah film jadul samangken ampon la Korang minat, senyatannah aneka bhagus Sarah manabi e angka'pole daddhi careta SE lebbhi sae otaba daddhi 'reborn' akadhi film Warkop DKI ruah. Napah pole e dhukung sareng pemaennah se loar biasa.


Ghuwa ngerrong se bada neng Tuban maso tan-taretan ban sapopo. Ghuwa ngerrong reya lebura banne polana ghuwana, tape ebabana bada aeng se eppol maso jhuko' ja-raja keng ta' tao nyamana jhuko'en. Mon kadissa melle rote baruy otaba bighina kapo. Ontallaghi ka baba langsong ekarebbhunge maso jhuko'. neng attas aeng e ghuwana bannya' bhudbherru se ateng-klattheng mon engko' se tako' ka tekos ta' bangal manyemma' ka jiya polana marenges enga' tekos. ango' nyaba' soko e aeng pendha' eke'-kekke' maso jhuko' tang soko. ya'-ghliya' da'remma da'iya rassana soko. ebhit-ghribhit jhuko' reya poko' se ta' bisa ekaloppae dari ghuwa Ngerrong maso reng-oreng ban bisa ngoy-langngoyan.


Kulah neka paneg senneng jhajan se dhis peddhis akadhi telentean roh se biasa e jhual neng sekolaan. Badha se arassah keju, balado, jagung bakar. Biasannah e jhuel sareng makaroni jughan. Se nyatannah neka neh ghabay masake'an ghigih namong rassannah nyaman laen dhari kuping gajah se liak ka'dhinto. Manabi telentean neka rassannah kan acem macem ban peddhis sareng bannyak mecinnah daddhi bannyak se dhujen makeh bahaya ka colok teppak ekekke'. Kandungan MSG nah lakar semmoh tenggih tapeh bannyak se ngobange ? Anapah? Amargha mennang sareng rassah. Laen dhari keropok bayam. se rassannah akadhi' dhaun ban pole neka sayuran, ghi jarang badha se gellemmah manabi ngakan dhaun bisaos.


Kamera DSLR (Digital Single Lens Reflex) ajiah slaa sittong jenis kamera se cek populerrah e kalangan pecinta fotografi. Arapah jenis kamera DSLR ajiah kamera se cek populerrah? Jenis kamera riah termasuk kamera digital se paleng e kaleburin fotografer polanah kualitasseh se bhagus. Kamera riah mampu ngaselaghi ghember tajhem ben jelas. Selaen jiah, lensa kamera riah bisa e teh ghenteh sesuai kebhutoan ben katerroannah hedeh. Kamera riah manfaataghi sistem cermin otomatis bik pentamirror otabeh pentaprisma (cermin segi 5) ghebey nerusaghi cahaya deri lensa dek viewfinder. Viewfinder ajiah sittong lobeng kennek se andik kacah, kennengah neng begien budinah kamera se afungsi ghebey nyeling objek se e fotoah.


Mie seongghunah kakanan se pasteh bedeh e sabben negereh. Benyyak kakanan khas deri negereh searopaaghi mie, salah settongah neng Jepang bedeh se anyamah Udon. Setiyah mon terro ngakannah mie udon riyah lok nagghin entar dibik neng Jepang, polanah neng Indonesia le bedeh berung se ajhuwel kakanan khsusus udon nyamanah Marugame Udon. Marugame udon nekah le bedeh be beberapa kotta rajeh neng Indonesia, akadhih Jakarta, Sorbejeh, Malang ben laennah. Benyyak macem rassah udon se ejhuwel, bedeh se arassah kari, carbonara ben laennah, selaen mie udon bedeh kiyah nasek khas jepang. Tapeh argenah ngakan dek Marugamen udon riyah cokop larang argenah seket ebuh ropiah ke atta, keng lakar ollena kakanan bennyak semangkok. Kennengan marugame udon kiyah nyaman, berseh ben arassah ngakan neng Jepang ongghuen. Mon ca-kancah terro arassaen ngakan mie udon akaden bedeh neng Jepang, bisa entar nyobaen kakanan neng Marugame udon.


Ning salah sittong restoran se terkenal neng Jakarta Pusat, nyamanah Roemah noni. Restoran ariyah bede ning Jl. Kesehatan No 12. Restorannah angghuy dekorasi konah engak peninggalan Belanda. Bede sittong menu se tak biasah tapeh nyaman. Nyamah kakanannah Escargot Bawang Putih. Escargot Bawang Putih ning Roemah Noni ariyah e bumbuih bhebeng pote. Escargot riyah senyatanah kakanan deri Perancis se nganghuy bahan dhesar bekicot. Seporsi escargot bawang putih ning Roemah Noni aesseh 6 mighi' bekicot se jerajeh. Saporsi escargot argenah sebidhek lema' ebuh. Kakanan ariyah esajhiaghi ngangghuy bhejhen panas se bedeh lobengah. Biasanah restoran ariyah rammih ning areh sabtoh ben minggu siang.


Carah kadhinapah bhei, manabi hal jareah bisa aman ghebey nak kanak ghi pastennah reng seppo neka bhakal merrik se paleng sae. kabadhaan teknologi samangket se cokop derres sarah, maghabay kulah nga onenge pentengah a jhaga kamampoan ghebey ngoladhi kammah se bendher ban kemmah se sala. Nengale pan saponapan kasos nak kanak ngodeh samangken, bedennah kecandhuan teknologi akadhi hp jareah daddhi sala settong pangajharan bhagi kulah manabi manfaat aghin pa apah se bedeh neng seddhi'na sampeyan jareah daddhi hal se aghuna. Mela dhari paneka, jha' sampe' sampeyan bisa sala agaul ban sampeyan kodhuna bisa nengale pole kemmah se bisa e tengghu dhari hp neka ban se lok parlo e tengghu.


Kentang ghuring sala sittung ghu'-ghenggu' se eghebey deri kentang se e tong-potong pas e ghuring e minnya' panas a suhu 190 derejat celcius sampe' kentang abernah koneng ka emasen. E dhelem menu cafe otabeh restoran kentang se epotong jheng-lanjheng pas e ghuring delem kabede'en nyillem e minnya' e sebhut French Fries. Kentang ghuring riyah cokop bhegus ghebey bedhen polanah badha vitamin ben mineral tamasok vitamin C, vitamin B6, so vitamin K. Ghu'-ghenggu' riyah ekakan sebagai kakanan pelengkap deri kakanan otama. Kentang ghuring riyah andhi' cem-macem bentuk.  Kentang ghuring se abentuk korang lanjheng ben kadeng bek biluk e MC Donald otabeh Burger King e sebbhut  "shoe string".


Mun odi` neng ghunung kodhu tao apa bhai informasi soal ghunung. Kodhu kuat ka cuaca ghunung, misalla nyadiaaghi kalambhi se begh tebel. Salaen ruwa ye kodhu bannya` alalakon, mun nengenneng malolo ye bhakal cellep. Mun la males alalakon, bhakal males. Panengnga mun reng kacellepan riya bhakal lempo se alalakona. Tape beremma pole mun odi` e daerah ghunung ye kodhu siap ben resikona. Kodhu pa bhanter alalakon. Jhe` les males. tambeh bannya` alalakon ye tambeh sehat ka abe`na. Pas mun bisa ngakan se bannya` agandung buwa bi` sayuran. Panengnga bisa mabannya` ka hemoglobinna darah merah. Ben pole ampo aghebey nase` ghulung, riya nase` se bisa kuat maseh du are bhuru ekakan. Ye ta` ghampang bau.


Sateya bannya` variasi gorengan, salah settongnga aghebey ghuringan enga` cilor dari nase`. Abhandha nase` dhaddhi bahan dasarra, ye bisa ejhual kiya. cara aghebey cilor dari nase` ye riya siapaghi nase` sacokoppa, teros paalos nase` pas marena campor tepong kanji alias tapioka ben telor1 otabe 2 bigghi`. Tambai palappana penyedap, buja, bubuk babang pote sacokoppa, gheluy. Marena Bentuk ne` kene` sesuai selerana. Marena nyalaaghi kompor ghebey ngella aeng. Mun la ngalkal pamasok adhunan ka aeng. dente` sampek adhunan ngambang angka` ben teressaghi. marena cambbhur ka aeng cellep ma` le lebih lembu` ben sekat cellep. Marena siapaghi telor se eghubegh ben pamasokaghi adhunan ka dalemma. Mare ruwa ghuring e apoy se seddhengan. Mun la coklat begh koneng angka` teros siap e sajikan ben saos sambhal otabe saos tomat.


Lely riyah nak-kanak'en lakar kreatif, tanangah riyah mon agebey apabein bisa deddhi genteng. Jheman setiyah oreng osom mberrik buket kembeng, jhejhen sampe pesse mon dek oreng mareh lulusan sekolah. Lely ngetelak riyah bisa ededdhiagih usaha. Aherrah, Lely ngenjhem pessenah mbak'en kaangghuy modal usaha gebey buket riyah. Sistemmah messen buket dek Lely riyah pre order  deddhi kodhu pessen gelluh lok bisa langsung melleh. Polanah eromanah jeuh deri toko se ajhuwel kembeng odik, Lely lok bisa ngebeyagih buket deri kembeng odik, tapeh Lely ngangghuy kembheng plastik se lok kala genteng. Argenah buket neng Lely riyah cem-macem polanah rajeh ben kennek'en riyah en-laen.


Sedepak'en ka Polo Ghilyeng, oreng kengeng arassa'aghi nyerguk nyabe se langkong cellep. Manabi ghadhuwen pangeterro len-jhelen alengleng Polo riyah kengeng netena ojek spedamotor. Neng polo nekah ongkos ojek  spedamotor sajhelenan ngelenglenge polo korang lebbi Rp.30.000, namon manabi teppak rammeh oreng bisa larangan. Neng polo nekah jughan bedeh pa'enebhan. Kaodik'an maghersare polo nekah akadhi oreng Madureh se laennah. Polo Ghilyengan nekah paleng rammeh ekacator. Sebeb polo nekah aghendhu' oksigen paleng bhegus. Mangkananah polo riyah ekenal bik oreng esebbhut jughan polo kesehadhen.  Bennyak oreng rabu dek Polo Ghilyeng nekah gebey ngelencer sareng kancah ben keluarga. Namon  mon pangeterro rabu dek polo nekah kodhu nyiap agih bektoh se lanjeng, polanah ajhelenan dek polo nekah cokop abit.


Teppak sabelummah olahraga jareah, e kodhu aghin sampeyan sadhaja neka pamanasan ghellun sabelum olahraga inti, sebab pamanasan dhalem olahraga jareya bannyak manfaattah sala settongah engghi paneka malancar aghin peredaran der dhalam badhan neka se ngalor aghin ka otak manossah salanjhangan alakoh. Melanah dhari paneka sampean kodhu a pamanasan ghellun ban pakuat ghellun sendi sendi ka'dhinto sabelummah a molaen geraghen se lebbhi berre' pole. Contonnah jareya manabi a rennang, jha' sampe' kalpe sampeyan neka pemanasan ban jha' langsong a lonca' jaruah. Hal neka bisa nimbul agin kram ban bisa maghabay sampeyan talellep sebab kram neka e sebab aghin korangan pamanasen ghellun.


Sudoku e kenal kabit taon 1986 se e rilis bik perusahaan teka teki se asallah deri Jepang se nyamanah Nikoli. Sudoku jiah artenah nomer tunggal. Sudoku jiah sala sittong permainan se populer se bisa ngelatih logika ben cara mekker seefektif mungkin. Bisa e kocak jhek sudoku riah sala sittong maenan jheman lambenah. Beberempah oreng nyebbhut sudoku dheddhih number place, polanah jiah permainan teka teki se kodhu kennengin nomer se andik kombinasi. Sang le taoh caranah amaen sudoku, hedeh mesteh le yekin jhek amaen sudoku jiah ghempang ben lok seruwet akadik se e bayangaghi. Make kadheng ketelak ngebhusenin, tapeh bik amaen sudoku bisa ngasah kemampuan otak akadik mekker ngangghuy strategi.


Mon are Minggu noghui tv nyongngo' filem Goku otaba Power Rangers, poko'en dari kol petto' la bagina na'-kana'. Setiya pa-apa bada e hp kabbhi. Amaen hp ghan re-saare mon tada' lakona lakar ta' egharassa. apa pole batrena hp setiya abak abit se tada'a. kadhang dari ghu-laghu kantos duhur ta' egharassa. Paleng nyaman lakar sambi nyongngo' video otaba caretana filem e Fesbuk otaba Yutub. Keng heranna ta' palerlerran sakale se anyama mata. Oddhi ngajhi dari ghu-laghu kantos duhur pola kowat. olle samakro' la sake' tengnga rassana. Lakar bhidha ngesse'e bakto tada' lakona kalaban aleccer hp. Tao apa Keng engko' se enga' jiya, apa rengblaen pada kiya ya ta' tao.


Cekkocek bi' cobik. Biasana ajiya asang-pasang. Bila mon terro arojha'a, cekkocek bi' cobik kodhu bada. Polana pettes areya ta' bisa ekocek ngangghuy pereng otaba ebbak. Se ngocek buja cabbhi keya. Kodhu bada bharang jiya. Sateya tape, cocik se dari balingkaran, la ta' bannya' bada. Sateya oreng bannya' melle cobik dari bato. Dari bato polana epandheng kowat dari tetteyan cekkocek dari apa'a bhai. Cekkocek se dari kaju pada keya. Sateya ta' bannya' keya. Polana mon oreng kadung melle cobik dari bato, ta cekkocekgha kodhu melle dari bato keya. Ma'le ta' berra' salaja. Cobik ban cekkocek ajiya, biasana ejhuwal neng lowar Madhura. Neng Poger se bannya' jhuwal jiya. Neng pasar sateya bak rang-rang reng se ajhuwal.


Mie ayam neng pengghirreh lon-alon juah nyaman. Mie-nah lembuk ben arassah. Bumbunah lok cerrek. Kuanah aminnyak ben gheressah. Rassah se paleng khas deri mie ayam riah ajiah rassah manesseh. Lok bennyak mie ayam neng dinnak se bedeh sah-rassah manes kadik riah. Mon korang manes bisa e tambaen kecap. Mon manes ellun bisa e berri'in saos. Mie ayam riah ghik e berrik acar kiah. Dheddhih make nyak-minnyak se e sajiaghi, ghik bedeh gher-seggher ben lok-celok se bisa nyeimbangaghi rassah berrek eng. Mon marenah ojhen, ngakan mie ayam riah rassanah cek cocokkeh. E tamba ngenommah teh angak, dheddhih sajen mantep bik suasanannah.


Manabi sampeyan motos aghin terro daddhi ah nak kanak kantoran se eka'dhimmah jareya lakonnah monoton maloloh. Sampeya ghi kodhu seap ngarassaen busen dharinkalakoan paneka. Namong manabi lakar jiwannah neng dhalem, sampeyan ghi kodhu oneng carannah sopajha bisa lok busenan ban daddhi panambaan penghaselan. Sampeyan cokop daddhi reseller bisnis Bein, selaen dhari sampeyan bisa oneng carannah a dhagang, sampeyan jughan bisa olle penghaselan se lebbhi dhari kalakoannah jareah. Kalakoan daddhi penghaselan tettep, namong manabi a dhagang daddhi penghaselan tambaan bein. Kaontongannah jareya, sampeyan bisa ngalakoneh duwa'hal sekalegus ban sampeyan kodhu senneng ngalakone nah, sebab pa apah se e lakone ekhlas ban ateh senneng neka hasellah paste sae tor bhagus.


Aldi ben keluarga liburan ning Taman Safari Indonesia. Polanah dheri jheu, Aldi ben kaluarga nginep ning Baobab Safari Resort. Samarenah nginep samalem, Aldi ben kaluarga pas terro entarrah ka Taman Safari Indonesia. Tapeh Aldi tak nyambih mobil otabeh bis dhibik. Akhirrah e bhentoh moso pihak hotel ghebey olle fasilitas gratis dheri Hotel. aldi ben keluarga pas e araghi soro ka Terminal Gedung 5 makle olee fasilitas bis se tak osa majer. Samarenah dhepak ka Terminal Gedung 5, Aldi ben keluarga nompak bis gratis ka Safari Adventure. Dhepak ka dhelem Taman Safari, Aldi ben Keluarga pas nompak bis wisata se aleng-leng ning Taman Safari.


Lok cokop neng sekanjeh bisaos manabi manfaattah dhari badhannah teknologi se canggih ryah. Oreng samangken kabanya'an aserroh melanah teknologi jareya lok e kenneng angghuy ka sadhajana oreng ban kabannya'an neka oreng mlarat se bisa adaptif sareng badannah teknologi se anyar jareya. Manabi dhabunnah kulah ban pendapat kulah pribadi, justru sajhen bannyak se anyar ban sajhen canggih mala tambah sajhen praktis bain manossah neka ngalakone paapah. Tambah ghampang sarah manabi ngalakone sadhajana saenggha bisa e laksanaaghin sareng pa apah ban e dimmah bein. Contonnah neka akadhi hp samangken la bisa ghabay a lakoh ban ngalakoneh paapah kan. Nelpon ban nyareh informasi se jhau bisa daddhi semmak badannah hp neka.


Neng jepang badha nyamannah robot ashimo. robot neka ampon la terkenal ruah cangginnah amargha robot ryah bisa arassah kadhi manossah makeh lok ghaduwan akal pekkeren tor rassah ateh ka sadhajana. Robot neka e cepta aghin melannah bisa ngabanto kalakoan manossa re saare. Namong sakeng cangginah robot jareah ghi hapir sadhajana e kalakone so robot. RObot neka ghaduwannah Jepang se la ampon kasohor jaruah neng matta dunnyah. Jepang bisa nyeptaaghin salah settong teknologi canggih se bisa ngalakone ban ngabanto kalakoan spajha lebbhi ghampang tor ceppet. Lok coman ashimo bein se bisa ngaterraghin kakanan ban se laennah, namong robot se laennah jughan akadhi girih dhari robot ban laennah sadhaja.


Kabannya'an nak kanak ngodeh samangken riah kadhang lok percajeh sarah dha' pamekkeranna para alem olama' amargha manorot pan saponapan dhari mereka jyah pemekkeran konah. Bideh pole manabi sareng pamekkeran kulah a olama. Manorot pendapat kulah, dunnyah neka kodhu bedeh kaom ulama'eng. Anapah ? Sebab manabi sobhung kaum olama' e bhumi jareya kabebasan bhakal badha e man dimman. Ngalakone atas dhasar rassah kabebasan bermanusia jyah lok kerah bisa depak dha' pekkerannah aghama. Oreng samangken ampon la jhau dhari aghama tor la a geles sareng budhajanah oreng bere'. Ngennes ateh ryah nengale epon, sebab oreng jareya kodhu badha panoro'an ban tojjuan neng akher odhi'eng selama neng dunnyah. Manabi benne aghama napah pole se bisa maghabay selamet?


Nah, larangan dhari ngocap aghin natalan dha' sadhajanakancah se daddhi ommat kristiani jareya badha pro ban kontrannah seh. Ghi manorot kaula tak anapah kita ngocap aghin selamat natal dha' cakancah se non muslim jareah. Ghi terserah kayakenannah, amargha kulah nyebut dha' neka kaula lok kerah percajeh ban ngayakenen aghamana paneka. Samangken jareya pamekkeran manossah la ampon kabukka' ghi. Lok mungkin amargha ngucapbhin selamat natal kita bhakal murtad ban kaloar agha. Sebab jareah keng coman ocaban bain tanpa badha neat dhalam ateh. Kacoali badha neadhen ban badha rassah kapercajheen dhalam atennah baru neka niattah salah ban lok e parenge dhalam aghama. kulah jughan lok anapah manabih badha oreng se lok poron naremah pendapat neka. terserah bein se penteng rokon.


Mara para reng tua se la seppoh jhe` loppa mun e masa tua riya abe` secara fisik ben emosi ta` pade bi` nak kanak ngode. Fisik lemah ben nompokna panyake` ghampang kiya maso`. Ator ye pola dha`aranna ben nginum se bhagus ye aeng pote otabe teh anga` tape jhe` nis manis. Mun bisa jhe` ampo ngakan kakanan sekat saji, korangi santak. Olahrga bhan are maseh pera` ajhalan soko 5-10 menit bhan lagghu otabe sore. Maelang sompek ben stres kiya. ta` pera` ruwa ye jhe` loppa asokkor ben aberri` ka oreng kiya. Panengnga mun ate senneng, riya ka bhdhan ben pekkeran dhaddhi ghampang sehat, ta` ghampang sake`. Mun bisa ye jhe` angghuy alas soko, korange ngakan se alemmak, santen ben ghula. Olahraga ongghu ce` bhagussa ghebey oreng se la seppoh.


Setiah produk delem negeri deri usaha Mikro, Kennek, ben Menengah (UMKM) le lok kala keren deri produk luar negeri, mala lok dhiddhik se mareh e ekspor dek mancanegara. Ajiah ngebhuktegahi jhek produk UMKM le andik standar kualitas ekspor. Make deiyyeh bennyak dukungan tentoh mesteh perloh e lakoaghi. Lebbi pole e tengnga pandemi, UMKM dhedhdih sala sittong sektor se paleng kenneng tokol. Atorok survei Bank Indonesia 87,5% UMKM kodhu ngelunyok pil paek polanah ngalamen penurunan pendapatan.  Ghebey jiah, deri sisi pelaku UMKM, inovasi ben adaptasi termasuk pemanfaatan teknologi digital, dheddhih hal mutlak ghebey e lakonen. Bik manfaataghi teknologi digital bisa ngebhentoh pelaku UMKM.


Benyak oreng se terro ngakanah tapeh lok terroah repot. Oreng lebih mele mun a massak jhukok ajem e ghuring e tembeng bik a massak jhukok ajem etuap. Mun e ker-pekker lebih sehattan kakanan se e massak lok ngangguy minyak ghuring. Contonah engak kakanan pepes ajem. Jhukok riah eola massak eng e bhungkos bik deunah geddheng pas massak-eng e tuap. Mun engak ajem ghuring ruah ngangguy minyak se mededhi aghi kakanan ajem ghuring lok pateh sehat. Mun pepes ajem, e bungkos bik deunah geddheng pas eberiik pelappa pas e tuap.  Selaen rassanah se sedhe, pepes ajem riah mededhi aghi kakanan se sehat.


Ca`na berita e tayangaghi dari katadata, seblak dhaddhi ghu`ghangghu` nomer 2 se paleng e sennengnge marena martabak se e pesen lebat media online. Ca`na survei dari Jakpat, paleng sakone` oreng mesen lebat online 3 minggu sakale. Data riya e peroleh taon 2021. Seblak pajhet camilan se nyaman, polana rassana se pedes ben accen sesuai bi` jhilena reng Indonesia. Camporan kerupuk mattah, mie, sosis ben bakso dhaddhi settong pas ben palappa kuah se pedes a level-level. Neng Indonesia la bannya` toko otabe dhaghangan kaki lima se ajhual seblak. Camilan khas asli Bandung. Regghena sesuai bi` rassana ye ruwa mun se kelas nyaman Rp 10.000,00 paleng mode, maseh gi` bannya` variasi laenna.


Manabi panjennengan terro onengah kaindahen neghara Indonesia sareng alammah se sae ban ghanteng neka, kodhuna reng oreng bangga daddhi Warga negahara tercinta. E ka'dhinto bannyak wisatannah, dhari pegunongan, peraiiran, ban kennengan se laennah. biasannah se terkenal nekah neng Bali otaba manabi neng daerah Jawa neka neng Jogjakarta. Sala reng orengah jughan andhap ban alos, napah pole biaya odhi' ban kakanan neng dhissah. Hotel, villa otaba kennengan ngenep epon lok kala bhagus sareng neng Bali se kennengah oreng bule sadhaja rata-ratannah. Preien neng Jogja bisa maghabay stres jariya elang, ban sampeyan pasti nah ghaduwan pengalaman tor Elmo se sae ban terkesan e ka'dhinto. Toreh sapah SE terro alanjhalan sareng kuleh neng Lotta kenangan Jogja ?


Tang ennyek ngebey kocor dhina riah. Malemmah nyareh ghuleh mera dek man-kamman lok dhik nemmoh. Marghenah ennyek lok endek ghuleh mera se lok celleng. Kocak eng jhubek mon e kaghebey kocor. Dheddhih ghik aleng-leng dek pasar ben rung-berung neng sekitarrah roma nyareh bahan sittong jiah. Sang le olle, baru ennyek nyiapaghi han-bahan laennah. Santennah le bedeh neng roma, e ateraghi bik bok ghilingan marenah mangreb. Biasanah ennyek jeh keng ngola dhun-adhunah tok se kedik. Degghuk eng baru bhu-sobbhu massak kocorah. Sang le massak kabbhi, kocorah e dentek sampek cellep pas e bhungkos. Mon ghilok cellep le e bhungkos keadek, padenah bik kabbhi kakanan panas lok olle e totop, takok legghis beruy. Kocor kiah padeh.


Manabi ca'eng kulah, jhaman samangken pendidghen ampon la maju jejjeg e tegghu' sareng mas menteri jaruah, melanah bannyak sarah onovasinnah epon. Kalabhan badhannah belajar merdeka jaruah nak kanak mored neka tantonah bedeh kabebeasen dhibi' manabi terro ajher penapah. dhalam hal ekskul jareah nak kanak bisa ngembang aghin bakaddeh sasoai sareng kamampoannah dhalam hal olahraga. Kabannya'an nak kanak jareah lakar senneng manabi norok ekskul basket, volli otaba bal balan lok lakek ban binek namong sadhajana. E arep aghin lakaran sakolaan bhakkal nombhu aghin generasi se rajeh ban maju, sareng atlet se rajeh jughan sareng bedennah rassah semangat se tengghi dhari para nak kanak ngodeh samangken.


Bittersweet by Najla engghi paneka kakanan se kasohor samangken. Rassannah se nyaman ban kualitassah se tak parlo araguaghin. Madaddhi kakanan neka e kasennengeh sadhajana kalangan. Bittersweet by Najla paneka aslina badha neng Jakarta, namong samangken ampon kasebar ka saloroh Indonesia. Kakanan paneka badha pansaponapan rassah. Manabi kaula senneng se arassah Nutella ban Lotus. Lapesannah dhari kakanan paneka engghi ka'dhinto badha roteh brownis krim lotus teros elapesen roteh pole ban neng attassah eparengeh krim parjughan. Paneka se mabadhi kakanan jariya ekasennengi bannyak kalangan. Regghah dhari padha'aran neka lakar okop larang maghabay kalangan bhabha. Saketar 75 ebhu per porsinnah. Namong, kalabhan rassah tak parlo e raghuaghin pole


Neng felem Ratatouille, bedeh tekos se massak kakanan Perancis nyamanah ratatouille. Ajiah essenah yur-sayuren e potong pes-tepes akadik keripik, eantaranah terong, zukini, ben tomat. Mareh e potong pes-tepes, yur-sayurreh e berrik bumbu ghellun. Kabbhi irisen e sabek neng loyang posisinah e patedung ben persittongah nimpa se neng bebenah. Attaseh e berrik bumbu. Marenah jiah e pamasok dek ovenan ben e panggheng sampe massak. Sang mareh, se esajiaghi lok kabbhi tapeh e kalak dhiddhik e sabek dek pereng se cembung ben pengghireh lebar. Porsinah minimalis. Sang le e sabek, kare e hias bik beberempah bahan ben e kerem dek tamoy restoran.


Mon oreng a wisata ka pantai pasti nyambih jhejen otabeh a jhejen ning penjual se ajhuelen ning seddi' pantai. Mon la mosem liburen sakolaan, biasanah pantai rammih moso nak-kanak se amain paser ning pantai. Reng-oreng se liburan ka pantai riyhah sering muang sampah saromben ning pantai. maghebeyen pantai kotor ben tak lebur pole. Mon pengelola pantai riyah oreng teppak, biasanah pas benyak se abhersean samh makle pantai pagghun bhegus. Tapeh benyak pengelola pantai riyah se ghun taoh ngalak retribusi ben tak ebherengih moso arabet pantai kiyah. Oreng muang sampah saromben riyah maghebey jhubek pantai ben etambeh moso pengelola pantai e tak bertanggung jawab se mon pantai kotor paghun e rot-torot sampanah.


Areh Minggu setiyah Ari cek sennengah polanah mareh ejenjiagih bik reng tuanah gebey melleh maenan PS anyar. PS jiyah nyamanah maenan play station se keluaran paleng anyar ariyah PS 5. Oreng sepponah Ari mellehagih maenan jiyah polanah Ari le bisa juara umum neng sekolaan ben gik buruh mareh menang olimpiade matematika, deddhi gebey hadiah pas melleh PS jiyah. Ari maggih melleh ben andik PS anyar keng ajenjih dek abek'en dibik mon kodhu bisa meghi bektoh maen ben ajher. PS 5 riyah lakar rammeh bennyak oreng se terro andik, Ari mon amaen PS kiyah ngajhek kancanah otabe tretannah makle lebur. Biasanah mon amaen PS riyah teppak areh preian sekolah makle tak gangghu dek bektonah ajher.


Andi' te ban jherruk peccel? Mayu aghabay enuman se sehat ban ta' kalowar pesse bannya' bisa ekaghabay dhibi' e roama ta' lowang bensin apa pole bensin larang. Aghabay Te Jherruk Peccel se seggher. salaen seggher bisa masehat ka bhadhan. eyenom anga' kaangghuy makenne' tabu' se pending otaba cellem ma'le enga' ngenom enoman setiyaan. abhandha te eceran maso jherruk peccel settong bisa ekaghabay lebbi dari dukale. sala la sehat rassana nyaman bisa ajaga berra'en bhadhan pole ban bisa ajaga kasehadhanna bhadhan. mon e Fe-kafe biasana anyama lomon tea, tape mon aghabay Te Jherruk Peccel rassana pada maso se e kafe. bahanna ghampang ekaolle ban ta' larang arghana


Mara oreng tua sateya, ajhak anakna se gi` SD ma`le senneng ka olahraga enga` voli. Ta` pera` nuntut anak nilainya kodhu bhagus, tape dukung anakna bisa amain voli, mun pajhet anakna endi` bakat ben terro amain voli. Voli riya bisa dhaddhi kebanggaan ghebey Indonesia bisa mengharumkan nyaman bhangsa, salaenna ruwa ye nak kanak bisa ngorangi kalaoanna bi` HP. Dhaddhi mun preian anak bisa ta` ampo sakejjha`-sakejjha` HP se e tengghu tade` interaksina ben oreng laen. Mun amain voli sosialisasina ben reng oreng kan bede. Latihlah anakna amain permainan bola raja enga` voli misalla. Ye kiya bisa alatih mentalla nak kanak molae gi` kene`.


Bannyak oreng se ngangghuy mesin cuci ghi manabi samangken. Namong lok sadhajana oreng bisa oneng carannah ngarabedhin mesin cuci jyah ghebey lebbhi awet pole ban mesennah lakaran pagghun bhagus ghebey asassa klambih otaba napah bhein. neka kulah merrik eh cara sopajha bisa e kalakoh sareng sampeyan. Carannah jareya, manabi la ampon mareh asassa ghi, jha' sampek loppa sareng cup cuppan kabellah. Hal neka tantonnah lakar e peraten aghin sopajha sampeyan jyah lok dhen bedhen ban marosak ka mesin cuci. Kabel se cekka'' bisa ma bucor saloran listrik. ban maghabay mesin cuci ceppet ancor ban lok aghuna pole. Saenggha kodhu e peraten aghin lebbhi pole.


Ariyah caranya nonton konser se malebur. Sittong melleh tiket u jheu areh. Biasanah mon tiket riyah saleng rebbu'en, dhedih andik tiket dheri jheu areh bisa maghempang ben mapasteh se nonton konser. Se kaduwe', ngajhek kancah. Nonton konser riyah sajen lebur mon reng-bhereng so kancah otabeh se padeh lebur nonton konser. Se ka tello', Paste aghi la ngakan dheri roma otabeh nyaoh bekal ka lokasi konser otabeh nyangoh pesse ghebey melle ngakan ning lokasi konser. Biasanah mon nyangoh pesse, oreng jhuel kakanan riyah bedeh ning area luar, dhedih ambuh ka luar ghellun mon terro melle ngakan. Se paleng ringkes lakar nyambih roteh otabeh nyambih bekal kakanan se ghempang e kakan ning delem area konser.


Al qor'an engghi paneka ketab se etoronaghin olleh Allah SWT dhalam mukjizattah Nabi Muhammad SAW. Panoronan ketab al qoran jariyah ampon badha dalillah se e ka'dhimmah hal jariyah esempetaghin teppa' Muhammad eangka' daddhi rasullah Allah SWT. Perentah mecah Al qoran jariya ampon la ecantumaghin halam sorat Al-aalaq ayat 1-5 se eka'dhimmah badha parentah mecah. se artena dhalam al qoran neka badha elmo se kodhu sadhajana ommat neka ngataoen ban mecah tekka'ah se baris dhalem se areh. Hal neka amargha dhalem Al qor'an jariyah essennah elmo ban panodhen ka'odhi'an manossah se kodhu eonenge sadhajana ommattah Rosulullah. Al qoran jughan daddhi pemaberes saghalanah penyaket ban bisa nyennengeh kalaban matennang ka ateh.


Se pertama, pembinaan neng bulu tangkis jiah e lakonen kabit nak kanak ghik omor ngodeh, 10 taon, e omor jiah mereka le masok klub, olle lateyan deri pelatih profesional, kecukupan gizi se seimbang, bedeh dokter ben fisioterapis, ben kebutuhan pendukung laennah. Klub kiah cek tegghesseh, lok olle bedeh ngecok omor. Neng bal lakar le bedeh SSB, tapeh nak kanak se alateyan olle fasilitas sebedenah, ghilok pole konsultasi gizi maisng masing anak alaenan polanah bal omor kerek ghilok e pamasok dek asrama kadik atlet bulu tangkis, tebhenah mon bedeh cedera teppak lateyan biasanah e ghibeh dek tukang urut, benne dokter otabeh fiisoterapis.


Mon oreng len-jhelenan riyah biasanah se paleng benyak matadek pesse parkarang hotel otabe penginapan. Lakar satiyah benyak alternatif se bisa ghebey budget penginapan riyah e tekan sampek minim, tapeh bede fasilitas ning penginapan ruah se tak lengkap kiyah. Mon budget liburan minim, adhek salanah mon nyareh penginapan se arghenah mode. Ning daerah2 wisata engak jogja misallah, benyak oreng se naberraghi penginapan mode tapeh cokop nyaman engak hotel kapsul, otabeh penginapan se engak ning kos-kosan. Mon ngalak penginapan se mode, budget se lain bisah eparajeh ning ghebey le-olle otabeh ghebey kulineran. Budget tiket transportasi bisa e tekan kiyah moso ngalah alternatif transportasi se lebbi mode. Misallah derpada ngalak pesawan, lebbi mode mon nompak bis otabe nompak kereta.


Nyamana Robotic Process Automation (RPA) ajiya teknologi anyar se aropa perangkat lunak se alako dhibi' dhing ngurusi otaba ajhalan dhibi' kaghuna maca applikasi, ajhalanaghi bharang jhuwalan neng onlen, mamaso' data otaba makalowar data, maca email ban males dhibi' se sakerana ta' osa noles pole apa se epadapa'aghiya ka oreng. RPA  ekaghabay ma'le maghampang manossa dalem ngoros parkara apa'a bhai. Kabbhi bada se ekalako bi' RPA. Neng laen bakto, RPA areya lakar ta' bisa aghante pa-apa se bisa egharassae bi' manossana dhibi'. Maske santa' ajhalanaghi lakona ban salpa' ngokorra, RPA areya padana oreng se ta' andi' ate. Tada' tretan otaba bhala se ekalako. Kabbhi pada olle e dalem peleyanna. Nyaman enja'en kadhang bisa etantoaghi bi' RPA, tape RPA ta' bisa maghuli atena oreng se lakar kerrong badana rassa.


Semarenah kelambhih e paghering neng mesin cuci, reng oreng keng parloh nyemmor beberempah menet bhein lok parloh jhem jheman ben kelambhih ghellek le bisa e angkak ben e setrika otabeh e angghuy. Mon kita ngombe kelambhih bik cara manual, pola bisa ngakibataghi kelambhih dheddhih pudar, lontor, cetakan sablon se elang, ben hal laennah se e sebabaghi kita maksah ghebey ngelangaghi noda se membandel bik sikat se kasar, keset, ben ajiah pastenah lok bhagus ghebey kelambhih. Neng mesin cuci riah reng oreng keng parloh masokaghi kelambhih dek mesin cuci bne kelambhih bisa langsung e bherseaghi ben e kombe secara aman ben tenang, Ajiah bisa minimalisir kerosakan neng kelambhih.


Pertama, ngerayaaghi molodhen ghebey wujud rassah seneng ben bhunga dek kelahirannah Baginda Nabi Muhammad SAW mesteh merrik manfaat dek dhunnyah ben akherat. Deemmah njek? Abu Lahab, seoreng se bejhik dek dakwanah Nabi bhein e ringanaghi seksanah neng nerakah sabbhen areh senen. Ariah polanah Abu Lahab ngerassah bhunga dek kelahirannah Nabi Muhammad. Mala Abu Lahab sampe merdekaaghi budak eng se nyamanah Tsuwaibah ghebey wujud rassah bhunganah. Ariah e ceretaaghi lebet sittong hadits se e riwayat aghi bik Imam Bukhari. Sampe Al - Hafidh Muhammad bin Nashir ad - Din ad - Dimasyaqi ngebey sittong puisi se cek gentengah soal ceretanah Abu Lahab riah.


Manorot kulah kakanan khas daerah neka kodhu kita jhaga kalestareannah sebab neka kakanan se edhangghalen jhaman lambannah ban kodhu kita jhaga karyan seni dharinenek moyang. Ban parloh kita kembangaghin, lastareaghin, sopajha budhaja se tak ternelai riah lok elang lennyep amargha masok eng budhaja aseng otaba oreng aseng. Salah settong ghabay ngalastareaghin kakanan tradisional riah w awwali sareng ngennalaghin. Demi ngalastareaghin kakanan khas daerah , ampon la saharossah kita ghaduwan kapedulian ban rajin ghabay melleh kakanan tradisional. KIta jughan kodhu nga tresnae kakanan daerah se kita ghadui amargha bhangsa Indonesia ghaduwan kakanan tradisional se loar biasa ban bannya' cem macemmah ruah.


Nambeh teggih bhedhen riyah salah settong manfaat olalharag, apapole mon elakoneh gik masa-masa pertombuwen. Omor ajiyah rah-kerah gik nak-kanak sampek masok dek omor remaja. Neng omor sejiyah oreng mon sereng olahraga kaden aberkak, renang ben aloncak bisa nambah teggih bhedhen. Mangkanah sereng olahraga riyah lakar beccek gebey bhedhen ben kesehatden. Apapole oreng jheman setiyah pasteh terro teggih makle tak ekocak petthel, pandhek ben se laennah, rutin  olahraga jiyah tentonah bisa nolong nambah teggih bhedhen, tapeh lakar lok sekaleh pas langsung nambah teggih tapeh perloh lateyan rutin ben sereng. Kadheng masalanah jiyah dek rassah males gebey olahraga mangkanah oreng rang-rang olahraga.


Alakoh deri roma lakar nyennengin. Kita bisa hemat biaya ben bektoh delem perjalanan. Kita bisa andik lebbi benyak bektoh ghebey ngerabet abek ben keluarga. Jedwel lakonah kiah fleksibel ben bisa kita atur den beden. Bennyak karyawan ngangghep alakoh deri kantor lok nyaman. Mereka ngeproyeksiaghi kantor sebagai perang antara majikan ben karyawan. Teppak karyawan ngetelak kantor sebagai zona perang, wajar ghebey karyawan nolak gagasan deteng dek kennengan lakoh. Gagasan ben anjuren male karyawan bisa alakoh deri roma selama pandemi Covid 19 tebhenah e sambut bik suka cita. Ben teppak pandemi molaen noron, sebegien rajeh karyawan ngerassah males ghebey abelih dek medan pertempurannah. Kebennyak'an karyawan terro mertahanaghi lakoh deri bik sittong pernyataan, "Engkok bisa lebbi produktif deri roma."


Ning Indonesia riyah benyak masjid. Masjid riyah kennengennah bhejeng oreng Islam. Ning setiap masjid biasanah benyak kotak amal. Kotak amal riyah bedeh se dheri alumunium ben bedeh seh dheri kajuh. Kotak amal riyah bhekal e bhungkar bhen bulen moso oreng masjid. Se mungkar bisah takmir masjid otabeh oreng se biasah ajegeh ben ngurus masjid. Pesse dheri hasel kotak amal riyah biasanah e angghuy ghebey operasional masjid. Mon olle benyak biasanah ghebey renovasi masjid. Misallah mabhender jeddeng otabeh nambeh AC ghebey masjid. Bedeh kiyah masjid se essenah kotak amal riyah e anghuy ghebey sedeka ka oreng sekitar moso ka musafir se deteng ka masjid.


Ajhegeh kabhersean kulkas ariyah penting. Ariyah caranah abhersean kulkas se ghempang ben tak marosak kolkas. Sittong, kodhu pakeluar bahan kakanan re-kareh ben bueng kakanan se la buccok ben beuh. Se kadhuewe, abhesean kolkas kodhu on-laon tong-stiiong. Biasah molaeh dheri begian labeng kulkas. Lap begian luar kulkas moso lap se abek becca. Mon a bhersean begian kulkass se benyak kabel, anghuy lap kerreng bhein makle tak bahasa ke kelistrikannah kolkas. Mon la mareh abhersean begien luar, pas masok ka dhelem kolkass. Pakaluar kabhi rak ben becco ning aing se ngalir pas pakerreng. Mon la kerreng kabhi ben bherse, kolkas bisah e angghuy pole.


PUBG ariyah teppak jheman pandemi virus corona riyah lakar bennyak ben rammeh, malah deri segilok'en jiyah teppak taon 2018-2019 oreng le rammeh adownlad maenan jiyah. Amaen jiyah kaden amaen tarung  otabeh perang se bisa nyareh kancah ben nyareh moso. Lakar lebur maen game online deiyeh jiyah, kadeng lok gressah dek bektoh. Maen deiyeh jiyah biasanah keng gebey ngelangen rassah tobuk ben pendet bim kelakoan.  Apapole amen game online se bisa elakoneh ben bennyak oreng ajiyah parak padeh kaden amaen maenan biasa, pagghun lebur pokok'en lok keran busen ben tobuk. Amaen deiyeh riyah bisa ngelangen kepelengan ben ngebey ateh bungah apapole mon sampek menang.


Brokoli ye riya macemma sayur se biasana ekakan dhaddhi lauk. Barnana ejhu bagiyan attassa ben e babah begh ejhu. oreng taona mun brokoli eghabay pelengkappa kuah sop otabe capcay. Kandunganna dalem brokoli endi` kandungan vitamin C ben serat kakanan se jumlahna bannya`. Salaen ruwa brokoli agandung glukorafanin, ye ruwa bentuk alami senyawa antikanker sulforafana. Ben pole brokoli riya endi` kandungan se pade ben sulforafana se nyamana isotiosianat, kandungan se etangara`  endi` aktivitas antikanker. bannya` manfaat saongghuna mun oreng abiasaaghi konsumsi sayuran bhan are, apapole tao carana massa` se bhender. ta` kera bede nyamana gizi buruk, apapole neg Indonesia se kaya sombher cem macemma sayur ben wa` buwaan.


Mara para oreng tua jhaman sateya mun bisa saminggu du kale e akhir pekan kennalaghi anakna mulai dari kene` ka nyamana olahraga. Enje` mun pera` ajhalan lagghu otabe nompak sapeda ontel keluarga. Ma` anak ta` pera` amain HP ben bisa mabiasaghi odi` sehat pas cokop senneng ka olahraga. Mun pera` HP malolo nak kanak dhaddhi males alalakon apa bhai. Salaen ruwa ajhari nak kanak kalakoan bengko se bisa aghebey anak mandiri, enga` ara kora, nyassa, muang rombu ben abhersean, ma` le paleng enje` bede lalakonna dari kene` ben ta` males ka rajana. Mun dari kene` la biasa, ka rajana ta les malesan biasana.


Usaha pencucian mobil riyah cokop ngejenjiagih. Jheman semangken oreng ratah-ratah pasteh andik mobil, bennyak'en oreng se andik mobil riyah bisa deddhi kesempadhen mukkkak usaha pencucian otabe naberagih nyassa mobil. Apapole mon bektoh osom ojhen, mobil lebbi sereng kotor ketampesen aeng ojhen campor cellot. Nyassah otabeh nyuci mobil dibik kiyah lessoh ben pasteh males, ben pole gilok mesteh bersenah mangkanah oreng bennyak nyabek mobilah de kennengan cuci mobil. Argenah nyuci mobil riyah biasanah cem-macem ben jenis mobil bideh argenah polanah bedeh mobil se okorannah kennek bedeh jughen se rajeh. Usaha nyuci mobil riyah bisa mukkak kesempadhen lakoh anyar gebey oreng laen, polanah se nyassa mobil tak kerah kedibik'en.


Negghu film pertama kalena neng beskopan e taon 2016. Aslina engko` ruwa benni "sufi alias suka film", apapole negghu neng beskopan. Mun ta` sakeng bede adek asramana engko` se ulang taon pas e ajagh kadissa` negghu jeriya, engko` ta` bhakal ajhalan. maleslah, ta` pate senneng ka kennenganna. Sela raja ghellu ghambharra ben pole kennenganna se remang-remang. Etambeh pas bakto jeriya de` ade`na pas nga tengah ben di budi tayangan beskopan bede iklanna film horor se bhakal tayang e beberapa bulan ka ade`. Engko` aslina mun e dunnya nyata pas kadhibi`an ruwa ta` tako`an, tape heran, mun pas nangale ka film horor apa ye pera` suarana engko` lansung manjhang bulu kole`, deg-deghan ben tako`. Sela ta` pate senneng negghu beskopan etambeh iklanna film horor. Buh.


Serah se terro onengah Polo Sambilan neng Kabupaten Somenep ? Polo sambilan neka ghi' jarang sarah oreng dha' kaissah amargha perjalannanh jhau ban aksessah lok memadai. Dhari Kabupaten Somenep bhein a polo Sanga' neka kodhu naek praoh gellun, benne kapal loh ya. manabi sampeyan dhari loar polo Madhura, aneka se ngakan bhakto abit sarah. Pertamannah, sampeyan ka madhura tepattah ka Somenep, ngalebedhin Suramadhu, Bhangkalan, sampang, pamekasan, bau jariya Somenep. ngakan bhakto saketar 6 jam an dhari Sorbhaja. kadhinapah loklessoh, pasti lessoh. lah, depak Somenep sampeyan lajuh naek praoh kennek ka polo senga' neka. Ghi badha Kapal fery se kennek ruah. paleng buek 7 oreng lah cokop. Ngakan bhakto saketar 30 menedhen dhari paseser Kabupaten Sumenep. Tapeh depak dhissah panjenegan sadhaja e bhajar sareng kaindahan alammah.


Sabharengngan ben pertumbuhan manossa se tambeh bannya`, lahan pertanian e Indonesia tambeh sempit, ben ebharangngi kecanggihan teknologi oreng bannya` se senneng alalakon e industri etambhang e saba`an. Bayangaghi mun misalla 20 taon dari sateya oreng pade males ka saba`an ben nanem buah otabe sayur, teros ngakan dari dimma sayur ben buahna? Produksi degghi` tambeh langkah, maka dari ruwa ayo mun bisa, oreng se endi` lahan luas, ta` pera` investasi tanah otabe bangunan bengko ghebey bisnis. Manfaataghi lahan ruwa ghebey nanem wa`buwa`an otabe sayuran se cocok e tanem. oreng kabannya`an ghampang nero oreng laen tape ta` mekker 10-20 taon ka ade` beremma produksi pertanian tambe tepes. Mara kembangaghi lahan kebhun otabe se ta` e angghuy dhaddhi sayur otabe buah.


Engko' senneng amaen perrangan. Se segghut engko' maen arowa Naruto Shippuden. Kar-tokarranna Naruti arowa lebur. Laen bi' en-maenan laenna. Naruto biyasa se lebur dhingla ngocol. Dhingla ngocol biju se bada neng dalemma Naruto otaba pemaen se laen. Biju se bada neng dalemma Naruto arowa anyama Kyubi. Kyubi arowa aropa keban, museng se bunto'en bada sanga'. Dhing kadung Naruto ngocol Kyubi bunto' sanga', tada' muso se bangal ma'-semma'. Tako' polana ocolanna sara ban mamate moso. Maske bada bannya' pemaen se nyaman, poko' tada' bisa makala. Keng mon neng PS pagghun bada kalana mon teppa' ka oreng se ta' tao se maen. Mon se penter amaen, maske negghu' apa'a bhai cora' pagghun mennanga malolo.


Kak Tama gellek gulagguh ngocak dek mamak'en terro amaen ben kanacanh naek gunong. Senyatanah, Kak Tama riyah benne entar naek gunong tapeh entarrah manjet tebing ben cah-kancanah. Tapeh Kak Tama ngomong dek mamak'en polanah mon kak Tama ngocah mengah ijin se bender pasteh tak ebegi  ben mamak'en polanah mamak'en pasteh nasso ben kobeter dek anak'en. Aherrah san olle ijin deri mamak'en Kak Tama sorenah mangkat ben kancanah, ajhelenan dek kennengan manjet tebing jiyah cokop jeuh mangkanah Kak Tama ben kancanah jiyah ngenep tellok malem. Kak Tama lakar cek penasarannah dek panjat tebing riyah polanah gilok toman sama sekaleh. Ontongah magghi olahraga riyah semmo mrenges, tapeh neng kennnengan kassah bedeh oreng se mandu olahraganah ben le gennak alat gebey nyelamatagih bhedhen.


Kabhar bada bangunan anyar neng Kalimantan la dapa’ ka man-demman. Sala settongnga Presiden Jokowi aghante Ibu Kota se bada neng Jakarta rowa ka Kalimantan. Bannya’ lakar ta’ senneng otaba ta’ satuju. Bada keya se lakar ta’ ngejabhi kabada’an barta jiya. bannya’ oreng se bada neng Kalimantan ngamala jha’ bangunan Ibu Kota Nusantara ajiya ghuna mamaju Kalimantanna dhibi’ se ekoca’ ta’ maju polana bannya’ jhalan se ta’ epateppa’ bi’ Presiden. Dhingla bada barta senga’ reya, bannya’ oreng Kalimantan terro ban senneng bada kabhaghusan se elakone Priseden kaangghuy kennengngenna. Koca’en Helena, sala settong bangatowa Dewan Adat Dayak Kabupaten Penajam Paser Utara. “Dalem proses ngallena IKN, engko’ ban sakabbhinna maghersare se bada neng dinna’ reya angarep jha’ ghunan abangun jhalan ban macemma malolo. Tape sakabbhinna ngarep se kodhu ebangun areya parkara sombhera, areya neng manossana dhibi’. Jha’ sampe’ manossana se bada neng Kalimantan areya ekaloppae bi’ Presdinenna dhibi’.”


Neng Sombher Socah jiah engkok ngeding suarah dherreseh aeng terjun, ajiah ngebey engkok ngerassah tenang ben damai. Marenah jiah, engkok bik tang keluarga ajelajah hutan lebetin len-jhelen se le mareh e sediaaghi. Kami kiah nemmoen sittong songai kennek se bherse aengah. Kami arenang ben amaen aeng e dissah. Suasana neng sekitarreh Sombher Socah lebur sarah ben nyeggherin. E akhir areh, kami abelih dek kottah bik perasaan lebur ben bhunga. Engkok nikmatin sarah ajhelen dek Sombher Socah. Kennengan riah ongghuen hidden gem se cek raddhinah ben nyeggheraghi mon e edetengin. Engkok terro ben kodhu deteng pole dek kassah e laen bektoh.


Jhukok se bentuk bhedhennah semmo gepeng lanjeng, lecen, andik songot ben bernanah abek celleng ariyah Lele. Lele riyah salah settong jhukok se argenah ngodeh ben bennyak oreng dhujen ngakan riyah polanah rassanah nyaman, degingah lembuk ben lok abeuh ames. Margenah sereng esareh oreng, pas bennyak oreng se melihara lele gebey ejhuwel neng berung-berung. Lele riyah lakar paleng nyaman eguring gering pas ekakan bik nasek angak ben epasange cenge acan se peddhis. Mon melleh ngakan neng berung lalapan, massakan lele guring riyah pas deddhi kakanan se paleng gerus. Ngakan lele riyah lakar bennyak manfaat se beccek gebey kesehadhen manossah akadih didhhik kalorinah, teggih protein ben aghendhu' lemak se sehat. Mangkanah mon terro kakanan se sehat ben nyaman mayuh ngakan lele guring.


Neng Sennenganah embu’ so eppa’en andi mon la lenjelanan ka sampan pagghun nyepper ka Nasi Kobel ben Bebek Songkem polan makanan khas neng Sampang. Andi mon la mole dheri Sorbajha abelih ka mekkasen pagghun nyepper ka Sampang manekka’eh ro terronah reng tuanah. Kadeng dheri segghutdeh andi pas oper order otabeh seenyama aghi jastip Jasa peneteben reng bereng otabe kakanan se epentaeh tolong melleaghi. Dherina mukkak Jastip makana khas Daerah ben selaennah Andi pas olle pang hasilan tamba’an, salaennah kaontongan se eolle andi pas nambe tabungannah andi. Masseneng reng tuah sekaligus olle ontong dheri hasel jastip. Andi penter dhelem ngalak peluang se bedhe esekitarrah.


Vila riyah roma kennengan sementara se esewa gebey pa'enebhen. Vila bentuk'en kaden roma  biasa bedeh kamar teddung, ruang tamo, depor ben jedding, ampo bedeh halaman ben kolam renangah kiyah. Vila bennyak bedeh neng kennegan wisata ben se cellep kaden Kottah Batu, Pacet, Puncak ben laennah. Mon ngenep neng vila se bedeh e Kottah Batu, Malang esediyaagih panorama se endhe. Vila riyah bennyak epessen pas bektoh preian. Biasanah kennengah vila riya abek jeuh deri meh-rammeh. Misallah vila neng Senggoriti Batu, edhissah cellep polanah bedeh neng deteran teggih semmak ben gunong. Argenah vila edhissah macem-macem bedeh se larang, seddhengan ben ngode. Perbidheen argeh jiyah polanah bidheh kiyah bentuk ben layanan vilanah. Selaen jiyah vila eddhissah semmak ben kennengan wisata laen se bedeh neng Batu.


Latte ben cappuccino ngara dheddhih duwek jenis enoman kopi paleng populer se adhesar espresso. Keduwek eng secara gheris rajeh andik komposisi se padeh tapeh bik tekanan se bhidheh. Delem segelas latte ben cappuccino bedeh espresso, susu se eangak, ben busa susu. Cappuccino andik komposisi se seimbang deri tiap bahannah. Sementara latte andik komposisi susu angak se paleng bennyak. Cappuccino jiah delem sittong cangkerrah essenah 1/3 espresso, 1/3 susu, 1/3 busa susu se e panasaghi ben e pabusa bik mesin. Bhidhenah, mon latte jiah jumlah susunah lebbi bennyak, mangkanah e kocak milky otabeh asusu. Jumlah susu ben kopinah ajiah bandingannah 1:2.


Bhakto areh Mengghu ka'dhinto kulah sareng reng seppo kaula kaduwe'eng nke a jogghing ban ajhalan soko neka neng kampong ban alember ka pasar sakejjhi' melleh tajhin sobih e kakakn neng kennenga. Mela dhari paneka kulah sarreng reng seppo mangkat pokol 5 a pede ban a pamanasan jaruah pes tepes lekkah pokok badhan neka a ghulih ban agerrak. Melanah dhari salanjhanga lakoh jareya duh cek mlarattah ban lok bisa ngalak bhakto luang makeh preian. Sna le mareh dheri a pede saketar pokol 8 depak neng roma, kulah lajuh mandih ban istirahat sakejjhi'. Kulah sareng reng seppo ngarassaen manfaatah a jhalan ghu lagghuh neka lakar la nyaman ka badhan maghabay sehat ban lok sakek sadhaja ka badhan kulah neka.


Mon hedeh nak-kanak kos, mie mesteh dheddhih sala sittong deri sekian prioritas kakanan teppak akhir bulen. Polanah selaen arghenah se mode, rassanah kiah cem-macem ben bisa muasaghi selera kuliner lebet kakanan minimalis. Cak-ngocak soal cem-macemmah rassah, ajiah se ngebey reng-oreng kodhu melleh Indomie. Dheddhih merk mie se paleng populer neng Indonesia sampe luar negeri, Indomie aproduksi bennyak varian rassah ben kadik lok ketelak ambueh ajiah terus akreasi nyiptaaghi sah-rassah bennyak kuliner. Kuliner se e kreasiaghi neng rassanah molaen deri kakanan khas daerah-daerah neng Indonesia, luar negeri, sampe kakanan modern. Misalleh mie rassah mie aceh, rendang, ramen korea, sampe ayam geprek se setiaan.


Taufik Hidayat, pemain bulu tangkis asal Jember, Jawa Timur riya la pensiun dari dunia olahraga, tape sateya bede e Kementrian Pemuda Ben Olahraga (KEMENPORA). Taufik cellokanna, aria latianna gi` kene` keras. Olle dukungan dari tang bapakna mun terro dhaddhiya pemain nasional pas juara, kodhu latian se bhajhang. Pernah caretana Taufik riya mun ta` latian saare otabe ta` olahraga ye ta` eberri` pesse sangu ben tang Bapak. paleng sakone` kodhu olahraga. Pas jhet pole orengnga mulai dari SD jhet la ampo olle juara e kejuaraan tingkat Kabupaten sampe` Provinsi pas nasional. Pas Taufik jhet fokus ka bulu tangkis. Mangkana pesenna Taufik ruwa, mun oreng fokus paste berhasil, pokok kodhu ebharenngi ben sikap se rendah hati.


"The Lions Secret" Filem se-kasean otaba ta-cintaan se lebur. filem parjhudhuwan se di budina binina neser ongghu da' ka lakena. se bine' soghi, se lake' kalowaran tentara. filem reya asalla dari Naghara Tabe Perreng Cena. Areya ngajhari kita kabbhi kaangghuy neser kalaban ta' ngarep balesan langsong otaba terro eyalemma maso se bine'. areya cinta se ehlas ban se lake' segghut nyangsara polana binina, tape se lake' ta' matao nyangsarana sakale, pagghun eyerrep kantos se bine' aherra tao jha' lakena reya ajhuwang ghu-ongghu kaangghuy masenneng ban mabhunga binena. Filem reya bhaghus sara econgngo' oreng se la akalowarga otaba se ghita' ma'le kalowargana odi' senneng. Se Lake' nyamana Liu Qing ganteng, kowat ban ta' toman kala mon atokar


Robot ajiah sala sittong begien deri bidang Artificial Intelligence (AI), teknik, ben psikologi. Teknologi jiah se ngaselaghi robot. Robot e arteaghi dheddhih mesin bik kecerdasan komputer ben e kontrol bik komputer, ben andik kemampuan fisik akadik manossah. Aplikasi deri robot riah mencakup merrik kemampuen ghebey ngetelak otabeh persepsi visual, nyeddhing otabeh kemampuan ngeraba, kemampuan gehbey negghuk ben manipulasi, ngangkok otabeh kemampuan fisik ghebey agerak, ben navigasi otabeh kecerdasan ghebey nemmoen otabeh nemmoh jhelen keluar. Robot riah e definisiaghi dheddhih sittong automaton, ajiah sittong perangkat mekanik se cerdas. Robot dheddhih sittong manipulator se bennyak fungsinah se bisa e program ulang se e rancang ghebey minda material, ben en laen.


Pas san kulah ampon a kuliah e jurusan se e ka'dhimmah hubungannah sareng bisnis se kulah lakoneh jareya, lajuh ramah neka a petanyah a kulah marghana carana ngalola pesse ban manajemennah kadhi napah. pan saponapan oreng se a dhagang lakaran bennyak elemen penteng se mereka jaruah lakoneh melana daddhi bisnis se jago. Lok coman dhari segi pangaoaran ban masok'eng pesse namong manajemen e dhalemmah jughan e peranten aghin. Kalabhan dhari paneka, kulah langsong a ta careta sareng ramah ban kodhu ajher pa bendher mabecce' bisnis jareya sopajha bisa ajhalan lebbhi sae ka adha'eng ban bisa daddhi bisnis se nga jhanjia ghin.


Ningkataghi kesadaran ben kewaspadaan dek bedenah kejahatan, utamanah kejahatan siber, se bisa e lakonen bik nyalahgunaaghi data pribadi se e bhucoraghi. Masyarakat kiah parloh paham ben kenal tindakan kejahatan akadik peretasan akun (hacking), rekayasa sosial (social engineering), sampe kejahatan perbankan. Sebegien oreng nyataaghi lok ngalak pusing bik data se bhucor, polanah data jiah sifatteh lok rahasia. Penryataan riah ngebahayaaghi mon kemudian e yakinin secara kolektif bik masyarakat awam, jhek data se bhucor jiah bebas deri kemungkinan penyalahgunaan ghebey ngelakonen tindakan kejahatan khususseh kejahatan siber. Data se bhucor pola ghilok cokop ghebey ngelakonen kejahatan siber, tapeh pelaku kejahatan siber bisa ngelakonen bennyak cara ghebey ngelengkapin data sampe bisa nyalahgunaaghi.


Oyo Hotel riyah star up andi'en softbank se dhe' adhe'en e ghebey ning India. Jaringan starup oyo awal manjheng riyah taon 2013 ben cepet rajeh sampek andik nilai aset sapolo miliar dolla AS. Ghen kenning Covid, industri perhotelan ben penginapan ancor sarah dheri sakeng seppenah ben tadek oreng se bepergian parlo penginapan. Sejjhe' covid riyah, Oyo la a phk sabneyak du ebuh le ratos karyawan se nyebbar ning India, Amreika ben Chinah. Oyo benyak mecat karyawannah polanah bisnis se jhelenin tak sanggup majer karyawan polanah tadek se nginep. Benni ghun oyo se kenning dampak covid taeph kabbhi usaha ben bisnis penginapan ben hotel e capok dampak terbenyak.


Ghabay sampeyan se terro nekmataghin tempat wisata neng Jogja salaen Parangtretes, sampeyan bisa ka HeHa. neng ka' dhissah panjenengan olle duwa' pelean terro ajellingah alam pegunongan otabah terro nengale pernana tase'. Manabi kulah sennengah nengale se tase' seh, otaba nyamannah HeHa Ocean View. duh pokok'eng sampeyan bisa nengale Samudera Hindia bhagian laok kota Jogjakarta. Tase' pote sareng omba' rajennah se syahdu sarah e tengale epon. Manabi ka ka; dhissah jha' bhakto are preien amargha sellak ban rammeh, degghik malah lok deddih se refreshingah mon rammeh. Manabi ka ka' dhissah neka meyos bein teppak bhakto are biasa lagguh otabah sore la ampon cocok.


Manabi reng lakek bhejeng Jumat jareya hokommah fardhu ban tak olle endhinggalin kecuali pan saponapan sebab. Ban sampeyan kodhu onenge manabi khutab jareya hokommah kodhu kedengaghin sareng fokus. Kulah ghaduwan carah sopaja sampeyan Lok nagntik manabi badha neng Masjid tor pagghun fokus. Sampeyan kodhu jhaga biritannah dhalam masjid ban ngalakone sonnah sonnah dhalam masjid. Ban jha'kalep manabi ka erassah la ngantog sarah ben tak bisa e tahan pole langsong ngaka' wudhu' sopajha bhejengah sampeyan lebbhi khoso' pole tor bisa lebbhi fokus mereng aghin khutbah dhalam bhejeng Jumat paneka. Sebab hal hal se elarang paneka pasti kelakoannah setan se maghabay kadhi' jareya.


Poko' en usahaaghi mon jar-kalenjar abhareng pacar congngo' ghallu kabada'an tako' enga' engko' bakto nyambi  pacar ka Bukit Bruko. Biyasana ngakan campor se bada e baba, moda ban makennyangan tape se Paleng ta' bisa loppa bakto bada Eyattas Brukoh ngadhadhak ojhan maso angen ban kelapbha. Tang pacar tako', aherra bi' engko' enyanyii kabbhi bada ma'le mesem. polana ojhan ta' ghellem ambu aherra bakto ta' pate raja toron dari kennengan ghella' pas mole. Tape patot tang pacar reya tako' polana bteppa' bada ebabana ka'-bhungkaan raja, ba'en paste tao kelap reya segghut merre ka bhungka se raja. sanyatana engko' tako' keya keng polana lake' ya eja-kaja. Poko' mon la ngajha' ondem jha' mangkat sakale neser.


Ngajhak ca-kanca ka Coban Rais neng Malang. Ongghu kennengnganna nyaman, lebur, cellep ban ta' nobughi. Keng mon terro dapa'a ka aeng toronna kodhu enda' lesso ban lebat e jhalan se enga' alas. Engko' sakanca'an rakera 30 18 oreng se bisa dapa' ka aeng toron coma ka sapolo. Ballu'en ta' enda' bada se lakar ta' mangkat sakale, bada se abali ghanbtengnga, ban bada se para' dapa'a mala ambu polana ta' kowat. Keng mon terro kobassaa lakar kodhu enda' nyangsara. Arassaaghi aeng toron se santa' ban angen arbhes maso aeng, apa pole sakabbhinna ekalenglenge ka'-bhungkaan se daunna bacca. Coban Rais reya kennengngan se endha sara. terro abaliya pole mon andi' bakto. pola paghi' bisa abhareng ana' ban bine'.


Bhan maso' ka bulan Molod, reng Islam bannya' bhunga marghana kennengngenna bhakal cellebbha ban solawat. Neng sabbhan bakto bulan Molod areya ekarjai kaangghuy ngenga'e rembi'en Kanjeng Nabi Muhamma SAW. Sepat roma, arowa bila mon andi' bannya' dhunnya, ngarjai mabada solawadhan. Bannya' na'-kana' senneng polana, samarena eyonjhang jiya, arowa pagghun negghu' bherkat otaba le-olle. Salaen le-olle, dhibi'en ghi' epangakan neng romana. Asela amanjheng ngormadhi Kanjeng Nabi. Anyebbhut asmana dalem kabada'an oso'. Bada se ngagghuy bhu-tabbhuwan, bada se ta' ngangghuy. Ghun sowarana bannya' oreng onjhangan ngolbu' ka langnge' sampe' dapa' ka ghuste Kanjeng Nabi Muhammad SAW. Celleb ongghu lakar mon mare asolawadhan. Rassana laen dhing asolawadhan neng bulan Molod bi' bulan-bulan biyasa. Pangarja'an ajiya leddu' pangarep. Mandhara sakabbhinna oreng se eyonjhang ban se mabada ajiya olle bhantowan Ghuste Kanjeng Nabi neng akherat ghu'-agghu'.


Aldi molaeh arantau ka Jakarta ghen taon riyah ghebey akuliah ning UI. Aldi senyatanah olle biasiswa LPDP, tapeh polanah biaya odi' ning Jakarta teghih, beasiswanah tak cokop ghebey re-saareh. Aldi pas nyare kalaoan apaan bhein se bedeh. Selang sebulen nantos panggilan, Aldi pas e panggil wawancara ghebey posisi Dishwasher ning restoran cenah. Aldi tak mekker ben langsong e kalak taberan lalakon ruah polanah bhutoh pesse. Aldi masok ben areh dheri kol 12 siang sampe kol 5 sore. Kalakoannah abhersean reng-pereng se kotor ben nyabe' ka kennengennah. Samarenah alakoh, Aldi langsong mole ka kosannah makle bisah jer-ajheren ghebey kuliannah. Aldi alakoh dheddi Dishwasher


Bhakto are Sabtoh malem mengghu ka'dhinto, kulah sareng paman niattah entarrah ka sala settong kafe neng Bhangkalan se mukka' 24 jham jaruah. Kulah lakar niattah terro nengghueh bal balan piala dunia neka se e ka'dhimmah labhannah jareya argentina. Nah, kulah neka mangkat molaen marennah Maghrib ryuah tak engghi. Melannah kulah bhakto jaruah lok ngenneng daddhi aman tor bisa e dhingghal bhejeng neka. Kulah mangkat marennah Maghrib depak dhissan saketar pokol 7 korang sapolo mennet ruah. Lastarennah, kulah lajuh meyos ka kennengan se nyaman ban tak kalep jughan messen enoman kopi ghellun sabelummah, sebab bhakal malem jaruah pastenah molennah ryah. Lajuh tojhu'ban adhakandha ghellun sareng ca kancah.


Alm. Keyae Munir Ismail Sampang toman apareng hotba bakto pangajhiyan pasaan. Dhabuna manabi apareng ponapaa bhai ka oreng kodhu parenge se bhaghus, banne se jhuba'. Akadhi conto manabi bada Jhurmaen (pengemis) dateng pas sampeyan terro aberrina sarong kadhu parenge se bhaghus banne se la aldhung otaba alobang ban la ta' eyangghuy. Paneka aropaaghi adabba oreng asadaka, tape manabi se eyangghuy sampeyan ghi jhuba' otaba ta' andi' cokop ata'langkong sabab sadaka reya ta' wajib apa pole sampe' aotang kaangghuy aberri' ka oreng laen. Sanajjan abhanto oreng laen reya parlo elakone, keng mon aba' la ta' bisa abhanto otaba la kop-cokop kaangghuy kabhutowan dhibi' ta' kengeng. Tape banne pas ca'-ngoca'e oreng polana aba'en ta' andi' ghi' entar ka dinna'. Cokop alemen ata'langkong kalaban sopan.


Al- Qur’an sala sittong ketab suci agama. Al-qur’an ketab sucinah ummat Islam se mon ebacah tekkaah ghun saberis pagghun olle pahala. Al-Qur’an tiang agamana oreng islam deddhih oreng islam se apedoman odhi’en ka Al-qur’an insyaallah masok sorgenah Guste Allah. Edhelem Al-Qur’an la ejhelas aghi dhimmah se olle elakonih moso dhimmah kalakoan se tak olle elakonih. Kitab Al-Qur’an paleng lengkap essenah dheri pada ketab selaennah mon oreng muslim pas tak toman macah Al-Qur’an odhi’en tak samporna sabeb apabeih se bedeh e dhunyah ben akherat la ejelas aghi edhelem Al-Qur’an deddhi apacan manossanah ngajelenih odik se engak apah. Sajen semmak kiamat deddhih manosaah koduh apedoman ka Al- Qur'an mak le tak deddhih manusia se menyia nyiakan odhi’en.


Buddhaya Jhaba ngagghep kerres reya dhaddhi sekep sakte se esocce’e. okoranna kerres reya acem-macem ban bada macem se dha-bhidha keya. Oreng se ghabay kerres reya eyangghep oreng se bisa eyandhelaghi dalem kapenteranna se terros eghi-baghi ka ana’ potona. Lakar ta’ ghampang matoron elmo ka oreng. Apa pole ta’ kennal ka orengnga. Maske bhala semma’, ta’ kabitong jha’ bhakal olleya elmo dari jiya. Mon gharapanna, kerres reya agu’-leggu’. Emaksodaghi ghabay tojjhuwan merri’ loka se sara dhingla eyangghuy ghabay gham-ghaman ajaga dhibi’en. Neng bannya’ barta, kerres reya pagghun eyangghep bharang se andi’ kakowadhan sampe’ sateya. Ghi’ bannya’ oreng pagghun alako araya’aghi dalem kabada’an upacara adhat ghabay kerres neng bakto-bakto se la etantowaghi.


Sepak takraw jiah e maenaghi neng lapangan bik nyepak bal ngelebetin net ben ballah lok olle nyeddhing tana. Sepak takraw kocak eng Darwis ben Basa (1992:2) jiah maenan se campuren deri tellok jenis maenan, ajiah bal, voli, ben badminton. Selaen jiah sepak takraw kiah sittong maenan se ngangghuy bal se e ghebey deri rotan, e maenaghi neng attasseh lapangan se datar okoran lanjhengah 13,40 m ben lebar 6,10 m. E nga tengnganah lapangan jiah e berrik'in jaring net se tegghinah 1,55 m. Maenan riah kodhu e maenaghi neng kennengan abukkak (outdoor) otabeh neng kennengan atotop (indoor) ben se adek rintangan.


Olahraga mun e luar naghara Indonesia se bisa hasillaghi pesse secara pribadi biasana sepak bola. tape mun neng Indonesia utamana daerah lokal bede voli. Voli riya mun nyaman tekka`a pera` tingkat kecamatan otabe kabupaten bisa kiya e undang dhaddhi peamin tamuy. Sakale dateng paleng sakone` 100-200 ebu. Lumayan kan bisa angghuy ajhajhan. Apapole mun tingkat nasional e undang ka daerah sakale aman pas menang bisa sampe` 4 juta. laen ben ngakan bi` ongkos jhalan ruwa. Gegek kan. mangkana, olahraga jhe` paddhang sebelah mata. Olahraga mun kadhung nyaman pemainna, ye bisa ahasillaghi pesse, pokok kodhu niat dari sateya, degghi` pesse paste norok e.


Se tamaso' olahraga macalaka'an neng barta areya oreng se nompa' sepeda ka ghunong. Mon koca'en akal, ghunong arowa banne jhalanna motor, sepeda, otaba honda. Neng ghunong la tanto bannya' ka-bhungka'an ban bannya' bato-bato. Keng lebat temmoan, oreng seteya bannya' penter. Temmoanna ajiya eghuna'aghi ban sampe' epadhaddhi lomba di-budina. Sepeda'an neng ghunong lakar bannya' elakone bi' oreng se senneng rassana bada neng alas otaba nyeom bauna alas. Sepeda'an neng ghunong, mon ta' teppa' ka oreng se ta' tao jhalanna otaba etegghu' bi' oreng se ta' sekken ngeba sepeda, arowa bisa calaka' ka dhibi'en. Perrena banne ghun merre ka beddhi. Tape merre ka bato. Mon ta' ontong keya, kadhang sampe' ghagghar ka jhurang ban etarema bato neng babana.


Kalabhan dhari majunnah teknologi samangken, kita neka se daddhi lebbhi tuah dhari lek alek kita otaba para reng seppo aneka kodhu tengateh sarah sareng badhannah teknologi jyah. Jha' sampek nak potoh neka nyala aghinnah badhannah teknologi jareya, saenggha hal neka bisa marosak ka generasi ngodeh. Makeh reng bannyak ghaduwan manfaat sareng kabadha'annah teknologi se terbarui otaba terkini, namong neka la ampon taoh jhubek eng teknologi jyah ghi bhakal lok ngalakone hal se jhubek, namong bhakkal ngalakone hal se lebbhi sae pole. Oreng samangken kan rajeh hasrattah, terro kadhineka terro kadhineka tapeh lok bisa ngontrol badhan dhibi' saenggha hal jariah se kodhu daddhi poinnah dhalam manfaata aghin teknologhi dhalam hal se lebbhi sae pole benne ghabay dhen bedhenan.


Bektoh preian sekolaan, Reza terro ngocola lajengan polanah setiyah osom angen. Biasanah lakar mon osom angen bennyak nak-kanak ngocol lajengan dek lapangan. Tapeh abe'na Reza tak andik lajengan. Reza pas menta tolong ka Arya soro ghebeyyaghi lajengan. Reza menta tolong gebeyyaghi lajengan se model pe'-kope'an. Lajengan riyah lok egebey addhuwen, Reza keng terro col-ocolan bisaos. Saellana lajengan mare pas eyocol e budina romana. Reza cek peraggha amargha lajenganna lekkas lomok. Reza amaen bik Arya, moalen deri narek mataareh sampe bejeh sore. Reza se amaen lajengan deger tobuk bik lessoh. Ontongah lajengan se egebeyaghi Arya riyah awet lok lekkas rosak deddhi bisa esempen pas ekemaen pole gebey degghuk.


Lat-alat massak anti rekkak ngontongaghi sarah polanah bisa nyegghe kakanan cekkak neng lat-alat teppak amassak. Dheddhinah amassak dheddhih lebbi ghempang ben legghis. Teflon ajiah alat amassak se anti rekkak se e kenal luas. Keng lat-alat amassak se anti rekkak benne keng teflon tok. Bedeh cem-macemmah bahan anti rekkak se e angghuy kiah neng lat-alat amassak akadik bejhen, panci, loyang, sutel, ben ghik bennyak pole. Atorok dek Bright Side, bedeh empak bahan se biasanah e angghuy ngebey lat-alat amassak anti rekkak ben kalebbiyannah. Sittong ajiah bheseh cor otabeh cast iron. Lat-alat massak bheseh cor aslih otabeh abahan cast iron ajiah peleyan alat massak se paleng aman, tahan abit. ben anti rekkak. Kalebbiyannah selaen anti rekkak, bheseh cor ajiah bhagus delem nyebaren panas.


Sampe` sateya, kalakaoan asa`massa` paste taona oreng ye lakona bebini`, tape nyatana bannya` e restoran raja ben terkenal, se amassa` ye lalake`. Arapa ma` bisa lalake`? Bede pendapat se ngoca` mun lalake` riya tenagana secara fisik jhauh lebibih kuat e bhadhingaghi bebini`, ketahanan ka bau ben abiddha amassa` e dapor ye lebbhi kuat lalake`. Mun bebini` mun la ta` srek amssa` bisa pengaruh ka kualitassa kakanan kiya. Ben ruwa, lalake` ye ta` kalah rapi, bherseh, ben cakcek soal urusan dapor. terbhukter acara TV "master Cheff" ye bannya`na lalake` se lebbih bahghus hasil dalem nyajiaghi kakanan ben lakona lebbih rapi ben bherseh.


Polanah apede bisa dheddih sittong marghenah henti jantung. Apah alasannah henti jantung teppak apede ben mek bisa? Sudden cardiac death (SCD) otabeh ehnti jantung jiah mateh se kejadien secara ngedadak ben lok bisa e terkah marghenah elangah fungsi jantung delem bektoh se singkat. Umummah kejadien 1 jhem semarenah bedeh gejala. Ariah bisa bhein kejadien neng oreng se andik otabeh lok andik penyakek jantung seghilok eng. Lok e sangkal pole jhek aktivitas fisik otabeh apede merrik manfaat rajeh ghebey fungsinah  kardiovaskular. Beberempah penelitian metaoh jhek rutin apede bedhe hubungannah bik resiko jangka langjheng SCD se lebbi dhiddhik. Tebhenah kita kodhu rajin apede tapeh pagghun tengateh.


Sapa se ta` tao kentang. Kentang ye riya salah settong sombhar karbohidrat salaenna nase`. Kentang tak pera` eghabay dhaddhi sayur, tape bisa kiya dhaddhi camilan. Contohna se nyaman enga` kroket kentang. Salaen agandung zat gizi enga` karbohidrat, kroket kentang ecampor dhaghing ayam otabe sape ben sayur wortel bi` bhabang daun. rassana se bisa e obah-obah asabaaghi kentang dhaddhi sayuran se paleng ekasennengnge bi` masyarakat luas. Salaenna ruwa se ekasennengnge ye enga` stik kentang goreng. Bahan kentangnga mode, tape bisa larang regghena mun la e olah dhaddhi kakanan se siap saji enga` kroket kentang ben stik kentang goreng se esebbhut e attas.


Pekkeran negatif mesteh ngebey esseh ateh dheddhih mekkeren hal hal jhubek tebhenah merrik dampak jhubek dek keputusen delem bisnis se terro e kalak'ah. Mangkanah sebagai pebisnis penting sarah ghebey andik pekkeran se positif male setiap keputusen se e kalak bisa olle manfaat ghebey bisnis. Make deiyyeh hal hal jiah neng attas tentu bhein lok cokop ghebey ngebey hedeh sukses. Selaen kerja keras, ngebangun bisnis e parloaghi strategi tertentu ghebey menuju pencapaian se e katerroen, khususseh ghebey nyegghe otabeh seenjek eng male minimalisir rogi. Bedeh sittong kutipan deri Thomas Alva Edison se ngocak jhek engkok lok gagal seebuh kaleh, keng engkok ngelebetin seebuh langkah ghebey nemmoh lampu pijar.


Sopajha sampeyan oneng carannah ghaduwan foto se sae ban ajherrah kamera sadhajana neka badha teknik kah maseng-maseng. Melannah sampeyan entar ka mantannah reng laen ban mantannah jareya e laksanaaghin neng roangan se abukka' se eka'dhimmah jareya mata arennah maghabay pananto bhagus bhuntennah hasel kamera jareya. Manabi ghu lagghu cahaya se sae neka teppak mata areh moncol sampek rakerah saketar pokol 7 lagghu aneka la ampon cokop sae manorot kulah. Namong, manabi neng attassahk ka'dhinto lok neng ka angghuy sebab bisa jhubek ka hasel. Manabi e seang areh jareya se paleng sae saketar pokol 2 siangan neka sebab mata areh la ampon aobe bhernana. Namong bisa e lakoneh neng dhelem ronagan bein.


Kakanan khas daerah sajen dha' kannak ghi sajhen la mlarat nyarennah amargha nak kanak ngodeh samangken lok taoh cara ngebeyyah se taoh coman se wa tuwah bein. Melanah dhari jareya toreh kita neka saharussah kodhu oneng carannah ngebey kakanan lambennah. male kabadha'annah sampe' samangken jareya bisa eksis dha'riya ban sopajha nak kanak ngodeh samangken bisa onenge kakanan khas bhi'dhibi' edeng. kalaban dhari paneka, kakanan khas jareya kodhu e lastareaghin ban e angkak pole tor abadhiagin kakanan se bisa e kasennengeh sadhajana kalangan tor e sareh sareng sadhajana ommat. Mela dhari jareya e arepaghinnah reng oreng se tuah bisa ngajeraghin ka sengodeh ban se ngodeh jughan bisa ngalaksanaaghin tor ngalastare aghinnah kakanan jareya sopaja tetep badha.


Kake tao jha' bannya' oreng se ngakanan kakanan sosis. Molae dari oreng towa sampe' ghi' na'-kana'. Nyatana sosis se ekoca' rassana nyaman areya ekapalang mon ngakan jiya. Koca'en Dr. Zaidur Akbar, sosis areya bannya' lang-palangnga. Maske ekaghabay dari dhaghing, sosis monla eyola dalem messen ban acampor ka bharang se bisa mapalang ka bhadhan manossa. Koca'en polana bada bharang adiktif sintetik. Dhaddhina radikal bebas. Radikal jiya se bisa mapalang ka bhadhan manossa. Bisa-bisa dhaddhi karat essena bhadhan mon segghut ghallu ngakan sosis. Dr jiya merri' tao jha' mon oreng ngakanan dhaghing, ya kodhu ngakan dhaghing. Jha' pas ngakan sosis, koca'en Dr. Zaidur se ekoca' neng dalem pideo Youtube.


Toman sittong bektoh Andini teppak ngangghuy laptop andik eng mbak sepoponah jiah. Andini ngerjaaghi tugas apah deih. Terus teppak ngetik, bedeh bilis se ajhelen neng attasseh keyboard laptop jiah. Polanah Andini ngetelak bilis ghellek masok dek bebenah tombol keyboard, tebhenah Andini se kebetulan teppak ngetelak jherum pentol langsung nguik bilis ghellek neng bebenah keyboard bik jherum jiah. Lok abit pas laptop'eh langsung black screen otabeh layar celleng ben mateh. Andini langsung keluar kamar ben entar dek ayah nah. Ngocak jhek laptop'eh dheng bedheng error ben lok endek odik. Teppak jiah Andini e ombheng bik sekeluarganah, e sangghu polanah Andini bennyak ellun negghuh film neng laptop sampe dheddhih deiyyeh.


Hobi amaen sudoku riah lok parloh biaya bennyak, mala lok bhutoh biaya sama sekaleh! Parak kabbhi koran andik kolom sudoku. Hedeh kiah bisa nyareh ben mukkak bennyak website se setiah nyediaaghi permainan sudoku mon hedeh ngerassah terro amaen online. Otabeh penggemar gheris kerassah sudoku bisa selalu nge-download aplikasi permainan jiah neng bennyak sombher. Hedeh cenderung ngembangaghi dhibik strateginah hedeh mon amaen puzzle. Hedeh bisa nyeling abek eng hedeh ngangghuy strategi riah neng reh searenah e delem ngeliminasi alternatif se lok parloh ben keng mekareh beberempah opsi se penting. Se paleng penting, teka teki riah bisa ngebey hedeh ngerassah tenang. Ajiah merrik hedeh bennyak rassah tenang deri aktivitas reh seareh.


Mon bedeh se ajhuel enoman rassah matcha e dimma'ah bhein, make kedai enoman sampe oreng ajhuel neng pengghir jhelen, Fira mesteh melleh. Enoman jen-dhujennah ajiah rassah matcha. Sejheu riah, ajiah le eksplor bennyak kennengan ghebey ngerassaen enoman matcha tok. Biasanah ajiah mon ngenom matcha nyampur bik susu. Bedeh kennengan se rassah matchanah lebbi kuat deri susu--se ariah berarti nyaman--, bedeh se rassah susunah lebbi gheressah deri matcha nah--ariah biasanah standar--. keng bedeh kiah se rassah matcha bik susunah lok pateh gheressah alias ngecewaaghi. Mon se deiyyeh jiah le pasti lok kerah e belih pole. Keng biasanah nom-enoman se man-nyamanah ajiah rang-larang. Tebhenah mon ghilok gejien pagghun lok e belih pole.


E jheman satiyah "Tempe" benni ghun kakannah reng dhisah otabeh reng kampong. Sajhen bennya'an kakanan se ngandung zat bahaya, tempe riyah tettep deddih kakanan tradisional kebangga'nah reng Indonesia. Bennya' kandungan protein nabati se tenggih e delem tempe. Mala e kota besar nga' Sorbejeh ben Jakarta bennya' tempat ngakan se ngangguy menu tempe e saji aghi deddih kakanan se nyaman ben bergizi. Polana kandungan e delem tempe jiyah, tempe la molaeh nyebbar ka pasar Internasional. Tempe la aobe deri kakanan lokal se mendunia e tengnga kakanan se ghun nyaman e jhile. Deddih intinah je' nganggep tempe kakannah reng dhisah, kita congngo' manfaatteh tempe kiyah se bhegus ghebey kesehatnah kita.


Bede pole sa set barbel. Angka` berra` ben aghebey bentukna bhadhan ma` le bhagus. E kennengan gym otabe mun endi` dhibi` bisa kiya. Aria manfaatta pade enga` barbel tradisional se essena beddhi. Tape mun melle se anyar bede tambeen peralatan enga` rak jongkok ben pelat se bisa e ocol. Tape mun alat riya ta` emok enga` se tradisional. Lebbih nyaman ben bede pangokorra. Nyamana barbel ye pade ghebey alatih otot ben kekuatan. Biasana mun oreng terro bhadhan se raja otabe norok dhaddhi altet angka` besse ye kodhu ngangghuy riya. Sabab mun ampo angghuy barbel degghi` terlatih dhibi` kekuatan ototta ben saberempa terro otot se raja.


Lagu daerah neng Madhura paneka bannyak macemmah, molae ole olang, nya' pote, kembang malate pote ban kerrabhan sape. Adhabu laguh daerah biasannah oreng Madhura neka lakar jarang jaruah ngennalaghin lagguh jareya mun tak e kennalaghin dhari persembahan adhat otaba budhajana reng Madhura. Biasannah lagguh neka e kennalaghin neng sateap acara akadhi Kerrabhan sapeh se daddhin ikonnah masyarakat Madhura sadhajana kabupaten. Salaen dhari kerrabhan sapeh ghi tarian daerah otabah acara-acara rajeh se identik sareng budhajana reng Madhura akadhi Kacong Jebbhing. Ban acara kanegharaan akadhi sambudhan otaba acara resmi laennah se e ka'dhimmah badah penampilan khusus ghabay pembukaan otaba essennah acara. Manabi dhari ka'dhinto jarang sarah bada aghin panampilan lagguh daerah.


Para oreng Sapta Darma ngangghep sakabbhinna kalakowan se elakone otaba ejhalane aropaaghi ibada. Tape, ibada utama se wajib elakone reya sujud, racut, ening, ban ngola rassa. Sujud reya ibada paleng otama se parlo elakone paleng sakone' sakaleyan saare, tape racut aropaaghi ibada Hyang Maha Suci (errona manussa) ngadhap Allah Hyang Maha Kobasa talebat dari raghana kaangghuy sango parjhalanan erro samarena kamateyan. Samantara jiya, ening eropaaghi cara otaba ritual semadi kalaban masraaghi aba' ka Se Nyeptaaghi sadhaja. Keng mon ngola rassa reya jhalan katennangan kaangghuy ngaolle kaseggherran bhadhan samarena alako berra' ataba ngola ragha. Sabellun eyako maso naghara oreng Sapta Darma bannya' ngako ban  KTPna etoles Islam.


Cumi-cumi ngasel aghi tinta celleng se ghebey a lindungi abe' en dheri predator termasok manossah. Benyak oreng se dhujen ngakan tinta cumi ternyatah. Sala stinnongah e ghebey massak cumi hitam madura. Tinta cumi ternyta kiyah andhik nyamah chepalopoda se e ka ghebey dheri benyak senyawa. Manossah se andik alergi dhe' seafood biasanah tak bisa ngakan tinta cumi kyah. Alergi dheh kakanan tase' bhekal aberik reaksi alergi se padeh mon ngakan cumi. Selain ghebey kakanan, tinta cumi riyah biasah e ghebey obat tradisional, alat tulis, kosmetik ben camporan kakanan. Mon ghebey kakanan, tinta cumi riyah bisah e ola dhedhi saos pasta, pewarna jhejen.


Rojek cengor madureh riyah sala settong kakanan khas se badha e madureh. Mungkin sabegien oreng nganggep rojek cengor madureh padeh so rojek cengor daerah laen. Padahal se mabideh riyah bumbunah rojek cengor madureh eghebey deri pettes jhuko' se lebbhi lembu' deri pettes daerah laen. Oreng se melleh bisa mele kiyah ngangguyyeh kacang, lebbhi bennya' pettesseh katembheng kacangah (satenga dhulit), otabeh ngangguy pettes malaloh. Salaen jiyah kita bisa mele level peddis deri rojek jiyah. Apa terro se ta' peddis, seddeng, otabeh peddis sarah. Biasanah essenah rojek cengor riyah badha lontong, tahu, tempe, cengor, kerepek tette, bhulung, ben sayur. Rassanah rojek riyah bek accen tapeh badha manis ben peddhisseh.


Benyak oreng se lebur a bhejeng ka masjid. Mon oreng lakek, dhelem ajheran islam lakar abek wejib ka masjid ghebey a bhejeng jamaah. Tapeh mon misallah tak sempat ka masjid tak olle dhusah, dhedih hukummah sunnah muakkad. Mon reng binik, e sunnahaghi bhejeng ning roma bhein. Biasah reng lakek bhejeng ning masjid riyah bekto magrib ben sobbu. Magrib polanah la mole siang, ben sobbu sabellunah mangkat alakoh. Reng lakek e sonnah aghi bhejeng ning masjid makle bisah a jamaah moso se laen. Tapeh misallah tak bisah bhejeng ning masjid polanah sittong ben laen hal riyah bisah bhejeng ning roma bhein.


Olaharaga mon rammeh pas teppak oreng binek kabbhi jiyah lebur, cononah kaden olahraga zumba. Zumba ariyah otabeh senam aerobik riyah ekocak kaden oreng atareh margenah lakar gerakan neng senam zumba riyah campuren tarian salsa ben gerakan senam aerobik dibik. Biasah mon terro norok kelas zumba riyah bennyak neng kennengan gym neng kassah biasanah bedeh pelatenah, tapeh mon terro zumba dibik neng roma bisa neroh deri video se bedeh neng youtube. Neng youtube riyah le bennyak contoh video ppreng zumba se bisa eteroh. Bektonah bedeh se abit bedeh kiyah se sekejjek. Pokoke'en zumba riyah lebur mon elakoneh bennyak oreng ben rammeh makle mon lessohg lok gressah.


Dana darurat riya, dana otabe pesse se eghebey sempenan mun bhutoh dak mendadak. Biasana kabannya`an aropa pesse otabe emas. Dana riya biasana se paleng darurat eghebey biaya kesehatan mun ta` angghuy BPJS, asuransi kesehatan alias BPJS se e bajar bhan bulan, biaya pendidikan, otabe laenna se darurat. Penting sakale nyadiaaghi biaya darurat riya. Pas ebhutoaghi ghebey acara otabe apa bhai se sifatta penting ye ta` posang. Ta` parlo emok alias sampe` bede se ghali lobang totop lobang. Pa sampe` kiya bede se ngenjham pesse ka bang aren otabe ghadhin se bede bungan. Mun la ngenjham ka model nga`ruwa ye tambeh ta` atoran odi`na. Mending ye nabung bhai.


Selaen apede, Anya molaen adiet kiah. Se biasanah Anya ajhejhen tok, ngakan lok ambu, ben mesteh akenyem, dheddhih ghen dhiddhik ngorangen. Make ghik bedeh bektoh e dimmah Anya ngakan ben ajhejhen bennyak, tapeh ajiah lok setiap areh. Maksuddeh jiah Anya ngejhelein odik sehat e ghibeh santai, benne sittong kewejiben se rassanah nyekkel abek eng. Mon akadik jiah Anya tebhenah mekker odik sehat jiah hukuman. Anya molaen aberkak sabbhen lagghuh. Berkak eng jiah neng sekitar romanah sekitar setenga jhem sabbhen kol 5 lagghuh. Semarenah jiah, Anya lanjut yoga 30 menet. Yoganah jiah Anya negghuh neng youtube polanah Anya neng eneng e dhisah.


Teppak akuliah engkok toman ajhuelen stiker. Stiker jiah ghemberreh bennyak, bedeh ghember kartu pos, ghember estetik akademia, ben en laen. Ajiah kabbhi biasanah e angghuy ghebey journaling'ah nak kanak se lebur noles raddhin, otabeh ghebey hiasan neng bennyak kennengan kadik buku, novel, ben laennah. Engkok ajhuel jiah melleh deri marketplace Shopee se e keren deri luar negeri. Per bigghik eng arghenah sekitar 8 sampe 12 ebuh ben engkok nyuel ratah 15 ebuh. Engkok ngedownload katalog deri Shopee ghen sittong ben ngupload jiah pole dek Instagram tong sittong. Ajiah langkah se cokop goras bektoh ghebey engkok marghenah kodhu noles keterangan ben laennah.